polyglot-tagger/wikipedia-language-snippets-filtered huggingface dataset:
ಅಮೆರಿಕದಲ್ಲಿ ಅತಿ ಹೆಚ್ಚು ಜನಪ್ರಿಯಗೊಂಡಿರುವ ಅರೇನಾ ಪೊಲೊದಲ್ಲಿ ಕ್ರೀಡಾಂಗಣದ ಉದ್ದ ೧೦೦ ಗಜಗಳಷ್ಟು ಉದ್ದ ಹಾಗೂ ೫೦ ಗಜಗಳಷ್ಟು ಅಗಲವಿರುತ್ತದೆ. ಒಳಾಂಗಣ ಆರ್ಮರಿಗಳು ಹಾಗೂ ಕುದುರೆ ಸವಾರಿ ಅಕಾಡೆಮಿಗಳು ಇಂದಿಗೂ ಸಾಂದರ್ಭಿಕವಾಗಿ ಬಳಕೆಯಾಗುತ್ತಿರುವುರ‍ಂದ ಅರೇನಾ ಪೊಲೊ ಜನ್ಮ ತಳೆದ ಅಮೆರಿಕದಲ್ಲಿರುವ ಅರೇನಾ ಕ್ರೀಡಾಂಗಣದ ಉದ್ದಗಲಗಳಲ್ಲಿ ಆಗಾಗ್ಗೆ ಬದಲಾವಣೆಯಾಗುತ್ತಲೇ ಇರುತ್ತವೆ. ಕ್ರೀಡಾಂಗಣದ ಗಡಿಯನ್ನು ೬ ಅಡಿ ಉದ್ದದ ಮರದ ಹಲಗೆಯನ್ನು ಇಡುವ ಮೂಲಕ ಗುರುತಿಸಲಾಗುತ್ತದೆ. ಅರೇನಾ ಪೊಲೊದಲ್ಲಿ ಮೂವರು ಕುದುರೆ ಸವಾರರು ಮೈದಾನಕ್ಕಿಳಿಯುತ್ತಾರೆ ಮತ್ತು ಉದ್ದ ಪಾಸ್‌ ಮೂಲಕ ಚಂಡನ್ನು ೧೦ ಅಡಿ ಅಗಲ ಹಾಗೂ ೧೨ ಅಡಿ ಎತ್ತರದ ಗೋಲ್‌ಪೋಸ್ಟ್‌ನೊಳಗೆ ಅಟ್ಟುವ ಮೂಲಕ ರನ್ನು ಗಳಿಸುತ್ತಾರೆ. ಅರೇನಾ ಪೊಲೊದಲ್ಲಿ ಕೊನೆಯ ಆರು ನಿಮಿಷಗಳ ಅವಧಿಯಲ್ಲಿ ಮೈದಾನದ ಅಂಚುಗಳನ್ನು ಬದಲಾಯಿಸಲಾಗುತ್ತದೆ ಆದರೆ ಗೋಲ್‌ ಸಂಪಾದಿಸಿದ ಮೇಲೆ ಅಲ್ಲ. ಅರೇನಾ ಪೊಲೊ ಆಟದಲ್ಲಿ ೧೨.೫ ಅಥವಾ ೧೫ ಇಂಚುಗಳ ಚರ್ಮದ ಚಿಕ್ಕ ಚೆಂಡನ್ನು ಬಳಸಲಾಗುತ್ತದೆ. ಅದು ನೋಡಲು ಚಿಕ್ಕ ಫುಟ್‌ಬಾಲ್ ರೀತಿ ಕಾಣುತ್ತದೆ.
ಪೊಲೊ ಆಟವಾಡುವ ಕ್ರೀಡಾಂಗಣ ೩೦೦ ಗಜಗಳಷ್ಟು ಉದ್ದವಿರುತ್ತದೆ ಹಾಗೂ ೧೬೦ ಗಜಗಳಷ್ಟು ಅಗಲವಿರುತ್ತದೆ. ಅಂದರೆ ಅಮೆರಿಕದ ಒಂಬತ್ತು ಫುಟ್‌ಬಾಲ್‌ ಮೈದಾನಗಳಿಗೆ ಪೊಲೊದ ಒಂದು ಮೈದಾನ ಸಮ. ತ್ವರಿತಗತಿಯ ಪೊಲೊ ಆಡುವ ಮೈದಾನಗಳಲ್ಲಿ ಸುರಕ್ಷತೆಯ ದೃಷ್ಟಿಯಿಂದ ದಪ್ಪನೆಯ ಹುಲ್ಲುಹಾಸನ್ನು ಬೆಳೆಸಲಾಗಿರುತ್ತದೆ. ಗೋಲ್‌ ಪೋಸ್ಟ್‌ ೮ ಅಡಿ ಅಗಲವಾಗಿರುತ್ತವೆ ಹಾಗೂ ಮೈದಾನದ ಎರಡೂ ಅಂಚಿನ ಮಧ್ಯದಲ್ಲಿ ನಿಲ್ಲಿಸಲಾಗಿರುತ್ತದೆ. ಪೊಲೊ ಮೈದಾನದ ಮೇಲ್ಬಾಗವನ್ನು ಆಟಕ್ಕೆ ಸೂಕ್ತವಾಗಿಡಲು ತುಂಬಾ ಎಚ್ಚರಿಕೆಯಿಂದ ಹಾಗೂ ಮುತುವರ್ಜಿಯಿಂದ ಕಾಪಾಡಿಕೊಳ್ಳಬೇಕಾಗುತ್ತದೆ. ಪಂದ್ಯದ ಅರ್ಧದಲ್ಲಿ ವೀಕ್ಷಕರನ್ನೂ ಮೈದಾನಕ್ಕೆ ಬರಮಾಡಿಕೊಂಡು ಪೊಲೊದ ಸಂಪ್ರದಾಯವಾದ ’ಡಿವೋಟ್ ಸ್ಟ್ಯಾಂಪಿಂಗ್‌’’ ನಲ್ಲಿ ಭಾಗವಹಿಸಲು ಅವರಿಗೂ ಅವಕಾಶ ಕಲ್ಪಿಸಿಕೊಡಲಾಗುತ್ತದೆ. ಕುದುರೆಗಳ ಕಾಲಿಗೆ ಸಿಕ್ಕು ಆಕಾರ ಕಳೆದುಕೊಂಡ ಮೈದಾನದ ಮೇಲಿನ ಹುಲ್ಲಿನ ಚಿಕ್ಕ ಚಿಕ್ಕ ಉಬ್ಬುಗಳನ್ನು ಸರಿಮಾಡುವುದರ ಜೊತೆಗೆ ಅಲ್ಲಿ ಬಂದಿದ್ದ ಎಲ್ಲಾ ವೀಕ್ಷಕರೂ ಒಬ್ಬರಿಗೊಬ್ಬರು ಬೆರೆಯಲೋಸುಗ ಈ ಸಂಪ್ರದಾಯವನ್ನು ಪ್ರಾರಂಭಿಸಲಾಯಿತು ಎನ್ನಲಾಗಿದೆ.
ಜ್ಯೂನಿಯರ್.ಜೇಮ್ಸ್‌ ಗೊರ್ಡೊನ್‌ ಬೆನೆಟ್‌ ನ್ಯೂಯಾರ್ಕ್‌ ನಗರದ ಐದನೇ ಅವೆನ್ಯೂದಲ್ಲಿರುವ ೩೯ನೇ ರಸ್ತೆಯಲ್ಲಿರುವ ಡಿಕ್ಕೆಲ್ಸ್‌ ರೈಡಿಂಗ್ ಅಕಾಡೆಮಿಯಲ್ಲಿ ಪೊಲೊ ಪಂದ್ಯವನ್ನು ಆಯೋಜಿಸುವ ಮೂಲಕ ಅಮೆರಿಕದ ಪ್ರಪ್ರಥಮ ಪೊಲೊ ಪಂದ್ಯಾವಳಿಗೆ ನಾಂದಿ ಹಾಡಿದರು. ೨೦ನೇ ಶತಮಾನದ ಮೊದಲಾರ್ಧದಲ್ಲಿ ಹ್ಯಾರಿ ಪೇನೆ ವೈಟಿ ಅವರ ನಾಯಕತ್ವದಲ್ಲಿ ಪೊಲೊ ಇಂಗ್ಲೆಂಡ್‌ನಲ್ಲಿದ್ದ ಕ್ರೀಡೆಗೆ ತದ್ವಿರುದ್ಧವಾದ ಶೀಘ್ರಗತಿಯ ಕ್ರೀಡೆಯಾಗಿ ಅಮೆರಿಕದಲ್ಲಿ ಪ್ರಚಲಿತಕ್ಕೆ ಬಂತು. ಹೀಗೆ ವೇಗದ ರೂಪ ಧರಿಸಿದ ಪೊಲೊ ಕ್ರೀಡೆಯಲ್ಲಿ ಎದುರಾಳಿ ಗೋಲ್‌ಗೆ ಮುನ್ನುಗ್ಗಲು ಅತ್ಯಂತ ಚಿಕ್ಕದಾದ ಪಾಸ್‌ಗಳು ಸಾಕಾಗಿದ್ದವು. ವೈಟ್ನಿ ಹಾಗೂ ಆವರ ತಂಡದ ಸದಸ್ಯರು ವೇಗದ ಬ್ರೆಕ್‌ಗಳನ್ನು ಬಳಸುತ್ತಿದ್ದರು ಹಾಗೂ ಗುಂಪು ಗುಂಪಾಗಿ ಚಲಿಸುವಾಗ ಎದುರಾಳಿ ತಂಡದ ಜಾಲದಲ್ಲಿ ಚಿಕ್ಕ ಬಿರುಕು ಕಂಡುಬಂದರೂ ಅದರ ಪ್ರಯೋಜನ ಪಡೆದು ಚೆಂಡನ್ನು ತಳ್ಳುವುದರ ಮೂಲಕ ಉದ್ದನೆಯ ಪಾಸ್‌ ಅನ್ನು ತೆಗೆದುಕೊಂಡು ತಮ್ಮ ಕಾರ್ಯಸಿದ್ಧಿ ಮಾಡಿಕೊಳ್ಳುವ ತಂತ್ರಗಾರಿಕೆಯನ್ನು ಮೈಗೂಡಿಸಿಕೊಂಡಿದ್ದರು.
೧೨೦೬ ರಿಂದ ೧೨೧೦ ವರೆಗೆ ಕೇವಲ ನಾಲ್ಕು ವರ್ಷ ಆಳ್ವಿಕೆ ಮಾಡಿದರೂ ಉತ್ತರ ಭಾರತವನ್ನು ಆಳಿದ ಪ್ರಪ್ರಥಮ ಮುಸ್ಲಿಂ ದೊರೆ ಎಂಬ ಹೆಗ್ಗಳಿಕೆ ಹೊಂದಿರುವ ಸುಲ್ತಾನ್‌ ಕುತ್ಬುದ್ಧಿನ್‌ ಐಬಕ್‌ ೧೨೦೧೦ರಲ್ಲಿ ಪೊಲೊ ಆಡಬೇಕಾದರೆ ಆಕಸ್ಮಿಕವಾಗಿ ಬಿದ್ದು ಮರಣ ಹೊಂದಿದ್ದ. ತನ್ನ ಕುದುರೆಯ ಬೆನ್ನೇರಿ ಪೊಲೊ ಆಡುತ್ತಿದ್ದ ಐಬಕ್‌ ಆಕಸ್ಮಿಕವಾಗಿ ನೆಲಕ್ಕುರುಳಿದ ತನ್ನ ಕುದುರೆಯ ಬೆನ್ನಮೇಲಿನ ಜೀನಿನ ಹಿಡಿಕೆ ತಗುಲಿ ಮರಣ ಹೊಂದಿದ ಎನ್ನುತ್ತದೆ ಇತಿಹಾಸ. ಹೀಗ ಅಕಾಲಿಕ ಮರಣಹೊಂದಿದ ಐಬಕ್‌ನ ಅಂತ್ಯಸಂಸ್ಕಾರವನ್ನು ಲಾಹೋರ್‌ನ ಅನಾರ್ಕಲಿ ಬಜಾರ್‌ನಲ್ಲಿ ನೆರೆವೇರಿಸಲಾಯಿತು. ಕ್ರಿ.ಶ.೧೨೧೧ ರಲ್ಲಿ ಐಬಕ್‌ನ ಮಗ ಅರಾಮ್ ಮರಣಹೊಂದಿದನು , ಹಾಗಾಗಿ ಶಮ್ಸ್-ಉದ್-ದಿನ್ ಇಲ್ತಮಿಶ್ ಟರ್ಕಿಯ ಮನೆತನದ ಇನ್ನೊಬ್ಬ ಮಾಜಿ ಗುಲಾಮನು ಐಬಕ್‌ನ ಮಗಳನ್ನು ಮದುವೆಯಾಗಿ ದೆಹಲಿಯ ಸುಲ್ತಾನನಾಗಿ ಗದ್ದುಗೇರಿದನು.
ಮಣಿಪುರದಲ್ಲಿ ಈ ಕ್ರೀಡೆಯ ಹುಟ್ಟಿಗೆ ಕಾರಣರಾದವರು ಎಂದರೆ ಸ್ಯಾಗೊಲ್ ಕಂಜೈನ ಸೃಷ್ಟಿಕರ್ತರು. ಮಣಿಪುರದಲ್ಲಿ ಪ್ರಚಲಿತದಲ್ಲಿದ್ದ ಮೂರು ಹಾಕಿ ಪ್ರಕಾರಗಳಲ್ಲಿ ಇದೂ ಕೂಡ ಒಂದು. ಇದನ್ನು ಬಿಟ್ಟರೆ ಜನತೆ ನಡುವೆ ಚಾಲ್ತಿಯಲ್ಲಿದ್ದ ಹಾಕಿಯ ಪ್ರಕಾರಗಳೆಂದರೆ ’ಮೈದಾನ ಹಾಕಿ’ ಹಾಗೂ ’ಕುಸ್ತಿ ಹಾಕಿ’ . ಇಲ್ಲಿನ ಸ್ಥಳೀಯ ದೇವತೆಯಾಗಿರುವ ಬಾಲ, ರೆಕ್ಕೆ ಹೊಂದಿರುವ ಪೊಲೊದ ದೇವತೆ, ಮಾರ್ಜಿಂಗ್,ಗೆ ಸಂಬಂಧಿಸಿದ ಆಚರಣೆಗಳಲ್ಲಿ ಮತ್ತು ತನ್ನ ಮಗ ಹಾಗೂ ಪೊಲೊ ಆಟವಾಡುವ ದೇವತೆ ಖೋರಿ-ಫಾಬಾನ ಜೀವನವನ್ನು ವರ್ಣಿಸುವ ಲೈ ಹಾರೋಬಾ ಉತ್ಸವಗಳು ಕೂಡ ಹೇಗೆ ಪೊಲೊ ಅಲ್ಲಿನ ಜನಜೀವನದಲ್ಲಿ ಮಿಳಿತಗೊಂಡಿದೆ ಎಂಬುದಕ್ಕೆ ಅತ್ಯುತ್ತಮ ದೃಷ್ಟಾಂತಗಳು. ತನ್ಮೂಲಕ ಇವು, ಲಭ್ಯವಿರುವ ಮಣಿಪುರದ ಐತಿಹಾಸಿಕ ದಾಖಲೆಗಳಿಗಿಂತಲೂ, ಅಂದರೆ ಕ್ರಿ.ಶ ೧ನೇ ಶತಮಾನದ, ಹಿಂದೆಯೇ ಪೊಲೊ ಚಾಲ್ತಿಯಲ್ಲಿದ್ದಿರಬಹುದೇ ಎಂಬುದನ್ನು ಇದು ಸೂಚಿಸುತ್ತದೆ.
ಪೊಲೊದಲ್ಲಿ ಎರಡು ಬಗೆಯ ರಕ್ಷಣಾತ್ಮಕ ತಂತ್ರಗಳನ್ನು ಬಳಸಲಾಗುತ್ತದೆ. ಹೂಕಿಂಗ್ ಅಥವಾ “ಕೊಂಡಿ ಹಾಕುವುದು” ಇದರಲ್ಲಿ ಒಂದು. ಅಂದರೆ, ಎದುರಾಳಿ ಆಟಗಾರನ ಸುತ್ತಿಗೆಯಾಕಾರದ ದಂಡವನ್ನು ತನ್ನ ದಂಡದಿಂದ ಬಂಧಿಸಿ ಚೆಂಡನ್ನು ತಿರುಗಿಸುವ ಆತನ ಯತ್ನವನ್ನು ವಿಫಲಗೊಳಿಸುವುದು. ಆದರೆ ಮನಸ್ಸಿಗೆ ಬಂದಂತೆ ಕೊಂಡಿ ಹಾಕಲಾಗುವುದಿಲ್ಲ. ಯಾವ ಕಡೆಗೆ ಚೆಂಡನ್ನು ತಿರುಗಿಸಲಾಗುತ್ತಿದೆಯೋ ಆ ದಿಕ್ಕಿನಲ್ಲಿ, ಇಲ್ಲವೇ ನೇರವಾಗಿ ಎದುರಾಗಿ ಅಥವಾ ಹಿಂದಿನಿಂದ ಮಾತ್ರ ಎದುರಾಳಿ ಆಟಗಾರನ ದಂಡಕ್ಕೆ ಕೊಂಡಿ ಹಾಕಬಹುದು. ಯಾವುದೇ ಹೂಕಿಂಗ್ ಆಟದ ನಿಯಮಾವಳಿಯನ್ನು ಉಲ್ಲಂಘಿಸಿದರೆ ಅಂಥ ಸಂದರ್ಭದಲ್ಲಿ “ಫೌಲ್‌” ಎಂದು ಘೋಷಿಸಲಾಗುತ್ತದೆ. ಉದಾಹರಣೆಗೆ, ಯಾವುದೇ ಆಟಗಾರ ಹೂಕಿಂಗ್ ಮಾಡುವ ಸಂದರ್ಭದಲ್ಲಿ ಎದುರಾಳಿ ಆಟಗಾರನ ಕುದುರೆಯ ಸಮೀಪ ಸಾಗುವಂತಿಲ್ಲ. ಒಂದು ವೇಳೆ ಹಾಗೆ ಮಾಡಿದರೆ ಅದಕ್ಕೆ ದಂಡ ವಿಧಿಸಲಾಗುತ್ತದೆ.
ಮಧ್ಯಕಾಲೀನ ಯುಗದಲ್ಲಿ ಪೊಲೊ ಕ್ರೀಡೆ ಪರ್ಶಿಯಾದಿಂದ ಬೈಜಾಂಟೈನ್‌ಗಳಿಗೆ ಹಬ್ಬಿತು. ಈಜಿಪ್ಟ್‌ನ ಅಯ್ಯುಬಿದ್‌, ಮಾಮೆಲುಕೆ ರಾಜಮನೆತನಗಳು ಹಾಗೂ ಲವೆಂತ್‌ಗಳ ಮೇಲೆ ಮುಸ್ಲಿಂ ರಾಜರುಗಳು ಮಾಡಿದ ಆಕ್ರಮಣದೊಂದಿಗೇ ಅವರ ನೆಚ್ಚಿನ ಪೊಲೊ ಕೂಡ ಖಂಡಾಂತರ ಮಾಡಿತು. ಸಲಾದೀನ್‌ ಹಾಗೂ ಬೆಬಾರ್ ತರಹದ ಪ್ರಸಿದ್ಧ ಸುಲ್ತಾನರು ಪೊಲೊ ಕ್ರೀಡೆಯಲ್ಲಿ ಎಲ್ಲಿಲ್ಲದ ಕೌಶಲ್ಯ ಸಾಧಿಸಿದ್ದರು ಹಾಗೂ ತಮ್ಮ ಆಶ್ರಯದಲ್ಲಿ ಆ ಕ್ರೀಡೆ ಪ್ರಜ್ವಲಮಾನವಾಗಿರುವ ಮಟ್ಟಿಗೆ ಪ್ರೋತ್ಸಾಹ ನೀಡಿದರು. ಇದು ಎಷ್ಟರ ಮಟ್ಟಿಗೆ ವ್ಯಾಪಕವಾಗಿದೆ ಎಂದರೆ ಆ ಕಾಲದ ಮುನ್ಸೂಚಕಗಳಿಂದ ಹಿಡಿದು ಈ ಕಾಲದ ಆಟದ ಕಾರ್ಡುಗಳ ವರೆಗೂ ಪೊಲೊ ದಾಂಡುಗಳು ಚಿತ್ರಿಸಲ್ಪಟ್ಟಿವೆ. ಪೊಲೊ ಬೈಜಾಂಟೈನ್‌ ಸಾಮ್ರಾಜ್ಯದ ಚಕ್ರವರ್ತಿ ಅಲೆಕ್ಸಿಯಸ್ ಕಾಮ್ನೆನಸ್‌ನ ಅತ್ಯಂತ ನೆಚ್ಚಿನ ಕ್ರೀಡೆಯಾಗಿತ್ತು. ನಂತರ ಆತನ ಈ ಪೊಲೊ ಪ್ರೇಮವೇ ಆತನ ಜೀವಕ್ಕೂ ಎರವಾಯಿತು.
ಆಟದಲ್ಲಿ ಬಳಲಿದ ಕುದುರಗಳನ್ನು ಬದಲಾಯಿಸಲು ಹಾಗೂ ಚುಕ್ಕಾಗಳ ನಡುವೆ ಹೊಸ ಕುದುರೆಗಳನ್ನು ಬಳಸಿಕೊಳ್ಳಲೋಸುಗ ಪ್ರತಿಯೊಬ್ಬ ಕ್ರೀಡಾಳುವೂ ಒಂದಕ್ಕಿಂತ ಹೆಚ್ಚು ಕುದುರೆಗಳನ್ನು ಹೊಂದಿರಬೇಕಾಗುತ್ತದೆ. ಹಾಗಾಗಿ, ಸಾಮಾನ್ಯವಾಗಿ ಒಬ್ಬ ಕ್ರೀಡಾಳು ೪ ರಿಂದ ೮ ಕುದುರೆಗಳನ್ನು ಹೊಂದಿರುತ್ತಾನೆ. ಒಬ್ಬ ಕ್ರೀಡಾಳುವಿನ ಬೊಕ್ಕಸದಲ್ಲಿರುವ ಕುದುರೆಗಳ ಸಮೂಹವನ್ನು ’ಪೊಲೊ ಕುದುರೆಮರಿಗಳ ಸರಣಿ ’ ಎಂದೇ ಕರೆಯಲಾಗುತ್ತದೆ. ಇವುಗಳಲ್ಲಿ ಕನಿಷ್ಠ ೨ ಅಥವಾ ೩ ಕುದುರೆಮರಿಗಳನ್ನು ಕಡಿಮೆ ಗೋಲ್‌ ಪಂದ್ಯಗಳಲ್ಲಿ (ಮರು ಬಳಕೆ ಮಾಡುವುದಕ್ಕಿಂತ ಮೊದಲು ಕನಿಷ್ಠ ಒಂದು ಚಕ್ಕರ್ ನಷ್ಟು ವಿಶ್ರಾಂತಿ ಪಡೆಯುತ್ತವೆ), ೪ಕ್ಕಿಂತ ಹೆಚ್ಚು ಕುದುರೆಗಳನ್ನು ಮಧ್ಯಮ ಗೋಲ್‌ ಪಂದ್ಯಗಳಲ್ಲಿ ಹಾಗೂ ಹೆಚ್ಚಿನ ಮಟ್ಟದ ಸ್ಪರ್ಧೆಗಳಿಗೆ ಇನ್ನಷ್ಟು ಕುದುರೆಗಳನ್ನು ಬಳಸಿಕೊಳ್ಳಲಾಗುತ್ತದೆ.
ಉಭಯ ತಂಡಗಳ ನಾಲ್ಕು ಮಂದಿ ಕ್ರೀಡಾಳುಗಳು ೧,೨,೩,೪ ರಂತೆ ನಿಂತ ಎರಡು ಸಾಲುಗಳನ್ನು ಹೊಂದಿರುತ್ತವೆ. ಆ ಎರಡೂ ತಂಡಗಳ ಮಧ್ಯೆ ಅಂಪೈರ್ ನಿಂತಿರುತ್ತಾರೆ. ಮೈದಾನದಲ್ಲಿ ಕುದುರೆ ಏರಿದ ಇಬ್ಬರು ಅಂಪೈರುಗಳು ಉಪಸ್ಥಿತರಿರುತ್ತಾರೆ. ಒಬ್ಬ ರೆಫ್ರಿ ಮೈದಾನದ ಹೊರಭಾಗದಲ್ಲಿ ನಿಂತಿರುತ್ತಾರೆ. ಆಟದ ಪ್ರಾರಂಭದಲ್ಲಿ ಅಂಪೈರ್ ಒಬ್ಬರು ಎರಡೂ ತಂಡಗಳ ನಡುವೆ ಚೆಂಡನ್ನು ಬಿಸಾಕುತ್ತಾರೆ. ಒಂದೊಂದು ಗೋಲು ಗಳಿಸಿದಾಗಲೂ ಅಥವಾ ಚಕ್ಕರ್ ಗಳ ನಂತರವೂ ಉಭಯ ತಂಡಗಳು ಯಾವುದೇ ಗಾಳಿಯ ಪರಿಣಾಮವನ್ನು ತಗ್ಗಿಸುವುದಕ್ಕೋಸ್ಕರ ಫೀಲ್ಡ್‌/ಅರೇನಾದ ಅಂಚಿನಲ್ಲಿರುವ ತಮ್ಮ ಗೋಲುಗಳನ್ನು ಬದಲಾಯಿಸಿಕೊಳ್ಳುತ್ತವೆ. ದಿಕ್ಕುಗಳನ್ನು ಬದಲಾಯಿಸುವುದರಿಂದ ಹಾಗೂ ಪ್ರತಿಯೊಬ್ಬ ಆಟಗಾರನೂ ತನ್ನ ಬಲಗೈಯಲ್ಲೇ ಆಡಬೇಕಾದುದರಿಂದ, ಪ್ರತಿಯೊಂದು ತಂಡಕ್ಕೂ ಚೆಂಡನ್ನು ತಮ್ಮ ಬಲಭಾಗದಲ್ಲಿಯೇ ಉಳಿಸಿಕೊಳ್ಳಲು ಸಮಾನ ಅವಕಾಶ ದೊರೆಯುತ್ತದೆ.
ಆಟಗಾರ ಸಾಮಾನ್ಯ ವೇಷ-ಭೂಷಣವೆಂದರೆ ಶಿರಸ್ತ್ರಾಣ (ದೂರದಲ್ಲಿ ಕುಳಿತು ಆಟವನ್ನು ವೀಕ್ಷಿಸುವ ಮಂದಿಗೆ ಅನುಕೂಲವಾಗುವಂತೆ ವಿಭಿನ್ನ ಬಣ್ಣಗಳ ಶಿರಸ್ತ್ರಾಣಗಳನ್ನು ಆಟಗಾರರು ಧರಿಸುತ್ತಾರೆ), ಮೊಣಕಾಲಿನಿಂದ ತುಸು ಕೆಳಭಾಗದವರೆಗಿರುವ ರೈಡಿಂಗ್ ಬೂಟುಗಳು, ಬಿಳಿ ಷರಾಯಿ , ಮತ್ತು ತಮ್ಮ ಸ್ಥಾನವನ್ನು ತಿಳಿಸುವ ಸಂಖ್ಯೆಯನ್ನು ಹೊಂದಿದ ಬಣ್ಣದ ಅಂಗಿಯನ್ನು ಆಟಗಾರರು ಧರಿಸುತ್ತಾರೆ. ಒಂದು ಅಥವಾ ಎರಡು ಕೈಗವಚಗಳು, ಸೊಂಟಪಟ್ಟಿ, ಮಂಡಿಕವಚಗಳು , ಮುಳ್ಳುಹಿಮ್ಮಡಿ, ಮುಖಕವಚ ಹಾಗೂ ಒಂದು ಚಾಟಿ ಇವೆಲ್ಲವನ್ನೂ ಐಚ್ಛಿಕ ಪರಿಕರಗಳು ಒಳಗೊಂಡಿರುತ್ತವೆ. ಯುನೈಟೆಡ್‌ ಸ್ಟೇಟ್ಸ್ ಪೊಲೊ ಅಸೋಸಿಯೇಷನ್ ಆಟಗಾರರಿಗೆ ಶಿರಸ್ತ್ರಾಣ ಅಥವಾ ಟೊಪ್ಪಿ ಜೊತೆ ಚಿನ್‌ ಸ್ಟ್ರ್ಯಾಪ್‌ ಅನ್ನು ಕಡ್ಡಾಯಗೊಳಿಸಿದೆ.
ಕಾಲಾ ನಂತರದಲ್ಲಿ ಪೊಲೊ ಪರ್ಶಿಯಾ ಗಡಿ ದಾಟಿ ಭಾರತ ಉಪಖಂಡ ಹಾಗೂ ಚೀನಾವನ್ನೂ ಸೇರಿದಂತೆ ಏಷ್ಯಾದ ಸಮಸ್ತ ದಿಕ್ಕಿಗೂ ಹಬ್ಬತೊಡಗಿತು. ಚೀನಾದ ತಾಂಗ್ ರಾಜಮನೆತನದ ಆಳ್ವಿಕೆಯ ಸಂದರ್ಭದಲ್ಲಿ ಪೊಲೊ ಇನ್ನಿಲ್ಲದ ಜನಪ್ರಿಯತೆಗೆ ಭಾಜನವಾಯಿತು. ಪ್ರಸ್ತುತ ರಾಜಮನೆತನದ ಆಳ್ವಿಕೆಯ ಸಂದರ್ಭದಲ್ಲಿ ಮೂಡಿ ಬಂದ ಪ್ರತಿಯೊಂದು ಕಲೆ ಹಾಗೂ ವಾಸ್ತುಶಿಲ್ಪಗಳಲ್ಲಿ ಅದು ಸ್ಪಷ್ಟವಾಗಿ ಕಂಡುಬರುತ್ತದೆ. ಮಧ್ಯಯುಗದಲ್ಲಿ ಅಶ್ವದಳಕ್ಕೆ ತರಬೇತಿ ನೀಡುವ ಉದ್ದೇಶದಿಂದ ಈ ಕ್ರೀಡೆಯನ್ನು ಕಾನ್‌ಸ್ಟ್ಯಾಂಟಿನೋಪಲ್‌ನಿಂದ ಹಿಡಿದು ಜಪಾನ್‌‌ವರೆಗೂ ಆಡಲಾಗುತ್ತಿತ್ತು. ಪೌರ್ವಾತ್ಯ ರಾಷ್ಟ್ರಗಳಲ್ಲಿ ಇದನ್ನು ’ಕ್ರೀಡೆಗಳ ಮಹಾರಾಜ’ ಎಂದು ಬಣ್ಣಿಸಲಾಗುತ್ತಿತ್ತು. ಪೊಲೊ ಎಂಬ ಹೆಸರು ಟಿಬೆಟ್‌ನ “ಪುಲು” ಎಂಬ ಹೆಸರಿನಿಂದ ಹುಟ್ಟಿರಬಹುದು. ಟಿಬೆಟ್‌ ಭಾಷೆಯಲ್ಲಿ “ಪುಲು” ಎಂದರೆ “ಚೆಂಡು” ಎಂದರ್ಥ.
೧೯ನೇ ಶತಮಾನದಲ್ಲಿ ಆಡಲಾಗುತ್ತಿರುವ ಪೊಲೊ ಪ್ರಕಾರ ಮಣಿಪುರದಲ್ಲಿ ಪ್ರಚಲಿತದಲ್ಲಿರುವ ಶೀಘ್ರಗತಿಯ ಪೊಲೊಗಿಂತ ಹಲವು ಬಗೆಯಲ್ಲಿ ವಿಭಿನ್ನವಾಗಿದೆ. ಈ ಪ್ರಕಾರ ಅತ್ಯಂತ ನಿಧಾನಗತಿಯದು ಹಾಗೂ ಕ್ರಮಬದ್ಧವಾದದ್ದು. ಇಲ್ಲಿ ಆಟಗಾರರ ನಡುವೆ ಅತ್ಯಂತ ಕಡಿಮೆ ಪಾಸಿಂಗ್ ಇರುತ್ತದೆ ಹಾಗೂ ಚೆಂಡು ಇಲ್ಲದೇ ಕೆಲವು ನಿರ್ದಿಷ್ಟ ನಡೆಗಳನ್ನು ಆಟಗಾರರು ಕಾಯ್ದುಕೊಳ್ಳಬೇಕಾಗುತ್ತದೆ. ಆಟಗಾರರಾಗಲೀ, ಕುದುರೆಗಳೇ ಆಗಲೀ ಶೀಘ್ರಗತಿಯ, ತಡೆರಹಿತ ಆಟಕ್ಕೆ ಪೂರಕವಾದ ತರಬೇತಿಗಳನ್ನು ಪಡೆದಿರುವುದಿಲ್ಲ. ಈ ಪ್ರಕಾರದ ಪೊಲೊ ಆಕ್ರಮಣಕಾರಿ ಆಟದ ಪದ್ಧತಿಗಳನ್ನಾಗಲೀ, ಕುದುರೆಸವಾರಿಯ ತಂತ್ರಗಾರಿಕೆಯನ್ನಾಗಲೀ ಹೊಂದಿರುವುದಿಲ್ಲ. ಭಾರತವನ್ನು ಪ್ರತಿನಿಧಿಸುತ್ತಿದ್ದ ಪೊಲೊ ತಂಡ ೧೮೦೦ರಿಂದ ೧೯೧೦ರ ವರೆಗೆ ಜಾಗತಿಕ ಪೊಲೊ ಕ್ರೀಡಾ ಕ್ಷೇತ್ರದಲ್ಲಿ ತನ್ನದೇ ಛಾಪು ಮೂಡಿಸಿತ್ತು.
ಮಣಿಪುರದ ಮಟ್ಟಿಗೆ ಪೊಲೊ ಕೇವಲ ಸಿರಿವಂತರ ಕ್ರೀಡೆಯಲ್ಲ. ತಮ್ಮದೇ ಕುದುರೆಯನ್ನು ಹೊಂದಿ ಅತಿ ಸಾಮಾನ್ಯ ವ್ಯಕ್ತಿಯೂ ಈ ಕ್ರೀಡೆಯಲ್ಲಿ ತನ್ನ ಕೌಶಲ್ಯವನ್ನು ಸಾಬೀತುಪಡಿಸಬಹುದು. ಮಣಿಪುರದ ರಾಜರುಗಳು ತಮ್ಮ ಕಂಗ್ಲಾ ಕೋಟೆಯೊಳಗೆ ತಮ್ಮದೇ ಆದ ರಾಯಲ್‌ ಪೊಲೊ ಕ್ರೀಡಾಂಗಣವನ್ನು ಹೊಂದಿದ್ದರು. ಇಲ್ಲಿ ಅವರು ಮಾನುಂಗ್ ಕಂಜೈ ಬಂಗ್‌ ಅನ್ನು ಆಡುತ್ತಿದ್ದರು. ಇನ್ನು ಸಾರ್ವಜನಿಕರಿಗಾಗಿ, ಈಗ ನಡೆಯುವಂತೆ, ಕಂಗ್ಲಾ ಹೊರಭಾಗದಲ್ಲಿರುವ ಮಾಪನ್‌ ಕಂಜೈ ಬಂಗ್ ದಲ್ಲಿ ಪೊಲೊ ಪಂದ್ಯಾವಳಿಗಳು ಜರುಗುತ್ತಿದ್ದವು. ವಾರೊಕ್ಕೊಮ್ಮೆ ನಡೆಯುವ ಹಪ್ತಾ ಕಂಜೈ ಅನ್ನು ಈಗಿನ ಅರಮನೆಯ ಹೊರಭಾಗದಲ್ಲಿರುವ ಕ್ರೀಡಾಂಗಣದಲ್ಲಿ ಆಡಲಾಗುತ್ತಿತ್ತು.
ಫೀಲ್ಡ್‌ ಪೊಲೊ ತಲಾ ನಾಲ್ಕು ಮಂದಿ ಆಟಗಾರರನ್ನು ಹೊಂದಿರುವ ಎರಡು ತಂಡಗಳ ಆಟ. ಈ ಕ್ರೀಡೆಗೆ ಬಳಸಲಾಗುವ ಕ್ರೀಡಾಂಗಣ ೩೦೦ ಗಜಗಳಷ್ಟು ಉದ್ದ ಹಾಗೂ ೨೦೦ ಅಥವಾ ೧೬೦ ಗಜಗಳಷ್ಟು ಅಗಲವಾಗಿರುತ್ತದೆ. ಅದರ ಪಕ್ಕ ಪೇರಿಸಿಡಲಾದ ಬದಿ ಬೋರ್ಡ್‌ಗಳು ಸಾಮಾನ್ಯವಾಗಿ ೬ ಅಡಿಗಳಷ್ಟು ಉದ್ದವಿರುತ್ತವೆ. ಕ್ರೀಡಾಂಗಣದ ಎರಡೂ ಅಂಚುಗಳಲ್ಲಿ ಬಗ್ಗಿಸಬಹುದಾದ ೮ ಗಜ ಅಗಲವಾದ ಗೋಲ್‌ಪೋಸ್ಟ್‌ಗಳನ್ನು ನಿರ್ಮಿಸಲಾಗಿರುತ್ತದೆ. ಗೋಲ್‌ಪೋಸ್ಟ್‌ಗಳೆಡೆಗೆ ಚೆಂಡನ್ನು ತಳ್ಳುವುದರ ಮೂಲಕ ಸಾಧ್ಯಾಂತ ಗೋಲುಗಳ ಸಂಖ್ಯೆ ಹೆಚ್ಚಿಸಿಕೊಳ್ಳುವುದು ಈ ಆಟದ ಪ್ರಮುಖ ಉದ್ದೇಶ. ಪ್ರತಿಯೊಂದು ಗೋಲು ಗಳಿಸಿದಾಗಲೂ ಉಭಯ ತಂಡಗಳು ಮೈದಾನ ಹಾಗೂ ಗಾಳಿಯ ದಿಕ್ಕಿಗೆ ಅನುಗುಣವಾಗಿ ತಮ್ಮ ದಿಕ್ಕುಗಳನ್ನು ಬದಲಿಸಿಕೊಳ್ಳುತ್ತವೆ.
ಇನ್ನೊಂದು ತಂತ್ರವೆಂದರೆ ಢಿಕ್ಕಿ ಹೊಡೆಯುವುದು. ಇದನ್ನು ಇಂಗ್ಲೀಷ್‌ನಲ್ಲಿ ’ಬಂಪ್‌’ ಅಥವಾ ’ರೈಡ್‌ ಆಫ್‌’ಎನ್ನುತ್ತಾರೆ. ಇದನ್ನು ಹಾಕಿ ಆಟದಲ್ಲಿನ ಬಾಡಿ-ಚೆಕ್‌ಗೆ ಹೋಲಿಸಬಹುದು. ಎದುರಾಳಿ ಆಟಗಾರನ ಏಕಾಗ್ರತೆಯನ್ನು ಭಂಗಗೊಳಿಸಲು ಈ ತಂತ್ರವನ್ನು ಬಳಸಲಾಗುತ್ತದೆ. ಎದುರಾಳಿ ಆಟಗಾರನನ್ನು ಚೆಂಡಿನ ಲೈನ್‌ನಿಂದ ದೂರ ಮಾಡುವುದು ಅಥವಾ ಆತನ ಹೊಡೆತವನ್ನು ವಿಫಲಗೊಳಿಸುವುದು ಈ ತಂತ್ರದ ಉದ್ದೇಶ. ಒಬ್ಬ ಆಟಗಾರ ತನ್ನ ಕುದುರೆಯ ಮೇಲೆ ಸವಾರಿ ಮಾಡುತ್ತಿದ್ದಾಗ ಎದುರಾಳಿ ತಂಡದ ಆಟಗಾರ ಅವನನ್ನು ಚೆಂಡಿನಿಂದ ದೂರ ಕಳಿಸುವುದೆ ರೈಡ್-ಆಫ್. ಈ ಸಂಘರ್ಷದ ಆಯಾಮ ೪೫ ಡಿಗ್ರಿ ದಾಟುವವರೆಗೆ ಮಾತ್ರ ಈ ತಂತ್ರಕ್ಕೆ ಮಾನ್ಯತೆ ಉಂಟು.
ಪೋಲೊ ಒಂದು ವಿಶಿಷ್ಟ ತಂಡ ಕ್ರೀಡೆಯಾಗಿದ್ದು ಇದರಲ್ಲಿ ಕುದರೆಯನ್ನೇರಿದ ಆಟಗಾರರು ತಮ್ಮ ಎದುರಾಳಿ ತಂಡದ ವಿರುದ್ಧ ಗೋಲು ಗಳಿಸಲು ಶತಾಯಗತಾಯ ಹೋರಾಟ ನಡೆಸುತ್ತಾರೆ. ಆಟಗಾರರು ಕುದುರೆ ಚಲಾಯಿಸುತ್ತಲೇ ಉದ್ದನೆಯ ಹಿಡಿಕೆಯುಳ್ಳ ಸುತ್ತಿಗೆ ಆಕಾರದ ದಂಡವನ್ನು ಬಳಸಿಕೊಂಡು ಪ್ಲಾಸ್ಟಿಕ್‌ ಅಥವಾ ಮರದ ಚಿಕ್ಕ ಚೆಂಡ ನ್ನು ಎದುರಾಳಿಗಳ ಗೋಲ್‌ ಎಡೆಗೆ ಚಲಿಸುತ್ತಾರೆ. ಸಾಂಪ್ರದಾಯಿಕ ಎಂದು ಕರೆಯಲ್ಪಡುವ ಈ ಪೋಲೊ ಕ್ರೀಡೆಯಲ್ಲಿ ವೇಗವೇ ಮುಖ್ಯವಾದ ಅಂಶ ಅದನ್ನು ಹೆಚ್ಚಾಗಿ ೩೦೦ ಗಜ ಉದ್ದವುಳ್ಳ ಹುಲ್ಲುಗಾವಲಲ್ಲಿ ಆಡಲಾಗುತ್ತದೆ ಹಾಗೂ ಪ್ರತಿಯೊಂದು ಪೋಲೊ ತಂಡವೂ ನಾಲ್ಕು ಕುದುರೆ ಸವಾರರನ್ನು ಒಳಗೊಂಡಿರುತ್ತದೆ.
ಪಾಕಿಸ್ತಾನದ ಶಂದೂರ್‌ನಲ್ಲಿ ಪ್ರತಿ ಜುಲೈ ತಿಂಗಳಲ್ಲಿ ನಡೆಯುವ ಚಿತ್ರಾಲ್‌ ಹಾಗೂ ಗಿಲ್ಗಿಟ್ ತಂಡಗಳ ನಡುವೆ ನಡೆಯುವ ಪೊಲೊ ಹಣಾಹಣಿಯನ್ನು ವೀಕ್ಷಿಸಲು, ಆಮೂಲಕ ಪೊಲೊದ ವೈಭವವನ್ನು ನೋಡಲು ಶಂದೂರ್ ಆಮಂತ್ರಿಸುತ್ತದೆ. ಪ್ರಪಂಚದಲ್ಲಿಯೇ ಅತ್ಯಂತ ದೊಡ್ಡ ಪೊಲೊ ಕ್ರೀಡಾಂಗಣ ಎಂದು ಕರೆಯಲ್ಪಡುವ, ೩,೭೦೦ ಮೀಟರ್ ವಿಸ್ತೀರ್ಣವುಳ್ಳ ಶಂದೂರ್ ಪಾಸ್‌ನಲ್ಲಿ ಈ ಪಂದ್ಯಾವಳಿ ನಡೆಯುತ್ತದೆ. ಈ ಪಂದ್ಯಾವಳಿಯಲ್ಲಿ ಕೇವಲ ಪೊಲೊ ಆಟ ಮಾತ್ರ ಜರುಗುವುದಿಲ್ಲ. ಅದರ ಜೊತೆಗೆ, ಜಾನಪದ ಸಂಗೀತ, ನೃತ್ಯಗಳು ಹಾಗೂ ಗ್ರಾಮ ರೂಪದ ಸೆಟ್ಟಿಗ್‌ಗಳೂ ಈ ಸಂದರ್ಭಕ್ಕೆ ಸಂಭ್ರಮದ ಬಣ್ಣ ತುಂಬುತ್ತವೆ.
ಪೊಲೊ ಕ್ರೀಡೆಗೆ ಆಧುನಿಕತೆಯ ಸ್ಪರ್ಶ ನೀಡಿ ಪ್ರಸಿದ್ಧಗೊಳಿಸಿದವರು ಬ್ರಿಟೀಷರಾದರೂ ಅಂಥದ್ದೊಂದು ಆಧುನಿಕತೆಗೆ ನಾಂದಿ ಹಾಡಿದ್ದು ಮಣಿಪುರದಲ್ಲಿ. . ಮಣಿಪುರದಲ್ಲಿ ಆ ಕ್ರೀಡೆಯನ್ನು ’ಸ್ಯಾಗೊಲ್ ಕಂಗ್ಜೆ’, ’ಕಂಜೈ-ಬಾಜೀ’ ಹಾಗೂ ’ಪುಲು’ ಎಂಬ ಹೆಸರಿನಲ್ಲಿ ಆಡಲಾಗುತ್ತಿತ್ತು. ಇದು ’ಪುಲು’ವಿನ ಆಂಗ್ಲೀಕರಣಗೊಂಡ ಕ್ರೀಡೆ. ಇದರಲ್ಲಿ ಮರದ ಚೆಂಡುಗನ್ನು ಬಳಸಲಾಗುತ್ತಿತ್ತು, ಇದು ನಿಧಾನವಾಗಿ ಪಶ್ಚಮಕ್ಕೆ ಹರಡಿತು, ೧೮೩೪ರಲ್ಲಿ ಮೊದಲ ಪೋಲೊ ಕ್ಲಬ್ ‌ಭಾರತದ ಅಸಾಂನ ಸಿಲ್ಚಾರ್ ನಗರದಲ್ಲಿ ಸ್ಥಾಪನೆಯಾಯಿತು.
ಪೊಲೊ ತರಬೇತಿ ಸಾಮಾನ್ಯವಾಗಿ ಮೂರು ವರ್ಷಕ್ಕೇ ಪ್ರಾರಂಭಗೊಂಡು ಎರಡು ವರ್ಷಕ್ಕೆ ಆರು ತಿಂಗಳಿರುವಾಗಲೇ ಮುಕ್ತಾಯಗೊಳ್ಳುತ್ತದೆ. ಬಹುತೇಕ ಕುದುರೆಗಳು ತಮ್ಮ ಐದನೇ ವಯಸ್ಸಿನಲ್ಲಿಯೇ ದೈಹಿಕವಾಗಿ ಪ್ರಬುದ್ಧ ಸ್ಥಿತಿಗೆ ತಲುಪುತ್ತವೆ ಹಾಗೂ ಅವು ತಮ್ಮ ೬ ಹಾಗೂ ೭ನೇ ವಯಸ್ಸಿನಲ್ಲಿ ಕ್ರೀಡಾಕ್ಷಮತೆ ಹಾಗೂ ತರಬೇತಿಯ ತುತ್ತ ತುದಿಯನ್ನು ತಲುಪುತ್ತವೆ. ಅದೇನೇ ಇರಲಿ, ಯಾವುದೇ ಅಪಘಾತಗಳಲ್ಲಿ ಅವು ಗಾಯಗೊಳ್ಳದೇ ಇದ್ದಲ್ಲಿ ಪೊಲೊ ಕುದುರೆಮರಿಗಳು ತಮ್ಮ ೧೮ ರಿಂದ ೨೦ ವರ್ಷಗಳ ವರೆಗೆ ಕ್ರೀಡಾಂಗಣದಲ್ಲಿ ಪ್ರಸ್ತುತವಾಗಿ ಉಳಿದುಕೊಳ್ಳಬಲ್ಲವು.
ಕುದುರೆಗಳಿಗೆ ಬಳಸಲಾಗುವ ಕಡಿವಾಣ ಹೆಚ್ಚಾಗಿ ಗಾಗ್ ಕಡಿವಾಣವಾಗಿರುತ್ತದೆ ಅಥವಾ ಪೆಲ್ಹಾಮ್‌ ಕಡಿವಾಣವಾಗಿರುತ್ತದೆ. ಗಾಗ್ ಕಡಿವಾಣವಾದರೆ ಅದರೊಂದಿಗೆ ಹೊಂದಿಕೊಂಡಂತೆ ಇರುವ ಕ್ಯಾವೆಸನ್‌ಗೆ ಹೆಚ್ಚುವರಿಯಾಗಿ ನೋಸ್‌ಬ್ಯಾಂಡ್‌ ಅನ್ನು ಅಳವಡಿಸಿರುತ್ತಾರೆ. ಸವಾರರು ತಮ್ಮ ಕುದುರೆಗಳನ್ನು ತಮ್ಮ ನಿಯಂತ್ರಣದಲ್ಲಿ ಇಟ್ಟುಕೊಳ್ಳಲು ಎರಡು ಸೆಟ್‌ ಲಗಾಮುಗಳನ್ನು ಬಳಸುತ್ತಾರೆ ಮತ್ತು ಅದರಲ್ಲಿ ಒಂದು ಸೆಟ್‌ ಲಗಾಮನ್ನು ಹಿಡಿದೆಳೆಯಲು ಬಳಸುತ್ತಾರೆ.
ಇದೇ ರೀತಿ ಉದ್ಭವಿಸಿರುವ ಪೋಲೊದ ಆಧುನಿಕ ಪ್ರಕಾರವೆಂದರೆ “ಸ್ನೋ ಪೋಲೊ”. ಇದನ್ನು ಹೆಚ್ಚಾಗಿ ಹಿಮದಿಂದಲೇ ಆವರಿಸಲ್ಪಟ್ಟ ಸಮತಲ ಕ್ರೀಡಾಂಗಣ ಅಥವಾ ಮಂಜುಗಟ್ಟಿದ ಸರೋವರಗಳ ಮೇಲೆ ಆಡಲಾಗುತ್ತದೆ. ಸ್ನೋ ಪೋಲೊದ ವಿನ್ಯಾಸ ಆಡಲು ದೊರೆತ ಸ್ಥಳಗಳನ್ನು ಆಧರಿಸಿ ನಿರ್ಧರಿಸಲ್ಪಡುತ್ತದೆ. ಪ್ರತಿಯೊಂದು ತಂಡವೂ ಸಾಮಾನ್ಯವಾಗಿ ಮೂವರು ಆಟಗಾರರನ್ನು ಹೊಂದಿರುತ್ತದೆ ಹಾಗೂ ಗಾಢ ಬಣ್ಣದ ಪ್ಲಾಸ್ಟಿಕ್‌ ಚೆಂಡುಗಳಿಗೆ ಆದ್ಯತೆ ನೀಡಲಾಗುತ್ತದೆ.
ಗಿಲ್ಗಿಟ್, ಚಿತ್ರಾಲ್ ಹಾಗೂ ಸ್ಕರ್ದು ತಂಡಗಳು ಆಡುವ ಪೊಲೊ ಮೂಲ ಪೊಲೊ ಕ್ರೀಡೆಗೆ ಸಮೀಪವಾದದ್ದು. ಈ ಹಿಂದೆ ಸ್ಥಳೀಯ ಖಾನ್‌ಗಳು, ‍ಮಿರ್ ಗಳು ಹಾಗೂ ಮೆಹ್ತಾರ್ ಗಳು ಈ ಕ್ರೀಡೆಗೆ ಆಶ್ರಯ ಹಾಗೂ ಪ್ರೋತ್ಸಾಹ ನೀಡಿದ್ದರು. ಕೆಲವು ಸಂದರ್ಭಗಳಲ್ಲಿ ಆ ಪ್ರಾಂತಗಳ ವಾರ್ಷಿಕ ಆಯವ್ಯಯದಲ್ಲಿ ಶೇ.೫೦ ಕ್ಕೂ ಹೆಚ್ಚು ಹಣವನ್ನು ಪೊಲೊ ಕ್ರೀಡೆಯ ಉತ್ತೇಜನಕ್ಕಾಗಿ ನೀಡಿದ್ದೂ ಉಂಟು.
ಪೋಲೊ ಎಂದರೆ ಅದೇನು ಕಡ್ಡಾಯವಾಗಿ ಕುದುರೆಯ ಬೆನ್ನೇರಿಯೇ ಆಡಬೇಕಾದ ಕ್ರೀಡೆಯಲ್ಲ. ಕೆನೊ ಪೋಲೊ, ಸೈಕಲ್‌ ಪೋಲೊ, ಒಂಟೆ ಪೋಲೊ, ಗಜ ಪೋಲೊ, ಗಾಲ್ಫ್‌ಕಾರ್ಟ್‌ ಪೋಲೊ, ಸೆಗ್‌ವೇ ಪೋಲೊ ಹಾಗೂ ಯಾಕ್‌ ಪೋಲೊಗಳನ್ನು ಒಳಗೊಂಡಂತೆ ಹಲವು ಬಗೆಯ ಪೋಲೊ ಪ್ರಕಾರಗಳನ್ನು ಮನಸ್ಸಂತೋಷಕ್ಕಾಗಿ ಹಾಗೂ ಪ್ರವಾಸೋದ್ಯಮದ ಉದ್ದೇಶಗಳಿಂದ ನಡೆಸಲಾಗುತ್ತದೆ.
ಈ ಆಟದಲ್ಲಿ ಕೆಲವೊಮ್ಮೆ ನಿರ್ಬಂಧಗಳನ್ನೂ ಬಳಸಲಾಗುತ್ತದೆ. ಇದರಲ್ಲಿ ಪ್ರತಿಯೊಬ್ಬ ಆಟಗಾರನ ನಿರ್ಬಂಧಗಳನ್ನು ಹೋಲಿಸಲಾಗುತ್ತದೆ. ಕಡಿಮೆ ನಿರ್ಬಂಧಕಗಳನ್ನು ಹೊಂದಿದ ತಂಡಕ್ಕೆ ಆಟ ಪ್ರಾರಂಭವಾಗುವುದಕ್ಕೂ ಮುನ್ನ ನಿರ್ಬಂಧಕಗಳನ್ನೇ ಗೋಲ್‌ಗಳ ರೂಪದಲ್ಲಿ ನೀಡಲಾಗುತ್ತದೆ.
೧೯೩೦ರ ದಶಕದಲ್ಲಿ ಆಸ್ಟ್ರೇಲಿಯಾದಲ್ಲಿ ಪೋಲೊ ಜೊತೆಗೆ ಇನ್ನೊಂದು ಜನಪ್ರಿಯ ಆಟ ಲ್ಯಾಕ್ರಾಸ್‌ ಅನ್ನು ಸಮ್ಮಿಶ್ರಣಗೊಳಿಸಿ “ಪೋಲೊಕ್ರಾಸ್‌“ ಎಂಬ ನೂತನ ಆಟವನ್ನು ಆವಿಷ್ಕರಿಸಲಾಯಿತು.
ಇತ್ತೀಚೆಗೆ ಪ್ರವರ್ಧಮಾನಕ್ಕೆ ಬರುತ್ತಿರುವ ’ಬೀಚ್‌ ಪೋಲೊ’ ಎಂಬ ಇನ್ನೊಂದು ಪ್ರಕಾರದ ಪೋಲೊ ಅನ್ನು ದುಬೈ ಹಾಗೂ ಮಿಯಾಮಿಗಳ ಸಮುದ್ರತೀರಗಳಲ್ಲಿ ಆಡಲಾಗುತ್ತದೆ. ಇದು ಇತ್ತೀಚೆಗಷ್ಟೇ ಇಂಗ್ಲೆಂಡ್‌ನ ಹೊಸ್ತಿಲು ಎಡತಾಕಿದೆ.
ತಂಡದ ರಚನೆ, ಬಳಸುವ ಕ್ರೀಡಾ ಪರಿಕರಗಳು, ನಿಯಮಗಳು ಹಾಗೂ ಲಭ್ಯವಿರುವ ಕ್ರೀಡಾ ಸೌಲಭ್ಯಗಳನ್ನು ಮಾನದಂಡವನ್ನಾಗಿಟ್ಟುಕೊಂಡು ಈ ಕ್ರೀಡೆಗಳನ್ನು ಪ್ರತ್ಯೇಕ ಕ್ರೀಡೆಗಳನ್ನಾಗಿ ಗುರುತಿಸಲಾಗುತ್ತದೆ.
ಪ್ರತಿಯೊಂದು ತಂಡ ಕೂಡ ನಾಲ್ಕು ಮಂದಿ ಕುದುರೆ ಸವಾರರನ್ನು ಒಳಗೊಂಡಿರುತ್ತದೆ. ತಂಡವೊಂದು ಪುರುಷ ಹಾಗೂ ಮಹಿಳೆಯರಿಬ್ಬರನ್ನೂ ಒಳಗೊಂಡಿರಬಹುದು.
ಅರ್ಜೆಂಟೈನಾ, ಬ್ರೆಜಿಲ್‌, ಚಿಲಿ, ಮೆಕ್ಸಿಕೊ, ಪಾಕಿಸ್ತಾನ್‌ ಹಾಗೂ ಅಮೆರಿಕ ರಾಷ್ಟ್ರಗಳಲ್ಲಿ ಪೊಲೊ ಜನಪ್ರಿಯ ಕ್ರೀಡೆಯಾಗ ಬೆಳೆದಿದೆ.
ವಾಸ್ತವವಾಗಿ ಒಲೆ ಮೇಲಿನ ಆಟೋಕ್ಲೇವ್‍ಗಳು ಆಡುಗೆಗೆ ಬಳಸುವ ಪ್ರೆಷರ್ ಕುಕರ್‌ನಂತೆ ಇರುತ್ತವೆ. ಪ್ರತಿ ಘಟಕವು ಸಂಪೂರ್ಣವಾದ ಮುಚ್ಚಳವನ್ನು ಮತ್ತು ಹೊರಗೆ ಒತ್ತಡಮಾಪಕವನ್ನು ಹೊಂದಿರುತ್ತದೆ. ಈ ಘಟಕಗಳಿಗೆ ಹೊರಗಿನ ಶಾಖದ ಮೂಲಗಳ ಅವಶ್ಯಕತೆ ಇರುತ್ತದೆ. ಅಲ್ಲದೇ ಇದು ಅನುಭವವಿಲ್ಲದವರ ಕೈಯಲ್ಲಿ ಅತ್ಯಂತ ಅಪಾಯಕಾರಿಯಾಗಿರುತ್ತದೆ. ಇವುಗಳನ್ನು ಕೇವಲ ಅನುಭವವಿರುವ ವೃತ್ತಿಪರರು ಮಾತ್ರ ಬಳಸಬಹುದು.
ಮುಂದಿನಿಂದ ತುಂಬುವ ಆಟೋಕ್ಲೇವ್‍ಗಳನ್ನು ಅವುಗಳ ಅನುಕೂಲದ ಕಾರಣ ಹೆಚ್ಚು ಬಳಸಲಾಗುತ್ತದೆ. ಆದರೆ ಹೆಚ್ಚಿನವನ್ನು ಅತ್ಯಂತ ಜಾಗರೂಕತೆಯಿಂದ ಬಳಸಬೇಕಾಗುತ್ತದೆ. ಈ ಘಟಕಗಳು ಪೆಟ್ಟಿಗೆಯ ಆಕಾರದಲ್ಲಿ ಇರುತ್ತವೆ. ಅಲ್ಲದೇ ಸ್ವಸಂಪೂರ್ಣವಾಗಿರುತ್ತವೆ. ಕ್ರಿಮಿಶುದ್ಧೀಕರಣಕ್ಕಾಗಿ ನೀರನ್ನು ಆವಿಯಾಗಿಸಲು ಶಾಖವನ್ನು ಉತ್ಪತ್ತಿ ಮಾಡುವ ಘಟಕವನ್ನು ಹೊಂದಿರುತ್ತವೆ. ಆಟೋಕ್ಲೇವ್‍ನ ನಿಯಂತ್ರಕಗಳು ನಿರ್ವಾಹಕನಿಗೆ ಎಷ್ಟು ಬೇಕೋ ಅಷ್ಟು ತಾಪಮಾನವನ್ನು ನಿಗದಿಪಡಿಸಲು ಅವಕಾಶ ನೀಡುತ್ತವೆ. ಅಲ್ಲದೇ ಎಲ್ಲಿಯವರೆಗೆ ಆ ಯಂತ್ರ ಕಾರ್ಯನಿರ್ವಹಿಸಬೇಕೆಂದು ನಿರ್ಧರಿಸುವಂತಹ ಅವಕಾಶವನ್ನು ಕೂಡ ನೀಡುತ್ತವೆ. ಕೋಶದ ತಾಪಮಾನ/ಒತ್ತಡವನ್ನು ಕಂಡುಹಿಡಿಯುವ ಮಾಪಕವೂ ಕೂಡ ಇರುತ್ತದೆ.
ಆಟೋಕ್ಲೇವ್‍ಗಳನ್ನು ತ್ಯಾಜ್ಯದ ಸಂಸ್ಕರೆಣೆಗೆ ಮತ್ತು ಕ್ರಿಮಿಶುದ್ಧೀಕರಣಕ್ಕೆ ಬಳಸುತ್ತಿರುವುದು ಹೆಚ್ಚುತ್ತಿದೆ. ಉದಾಹರಣೆಗೆ: ಆಸ್ಪತ್ರೆಯ ರೋಗಕಾರಕ ತ್ಯಾಜ್ಯಗಳಿಗೆ ಬಳಸಲಾಗುತ್ತದೆ. ಈ ವರ್ಗದಲ್ಲಿನ ಯಂತ್ರಗಳನ್ನು ಹೆಚ್ಚಾಗಿ ಮೂಲ ಆಟೋಕ್ಲೇವ್‍ನ ತತ್ವಗಳನ್ನು ಆಧರಿಸಿಯೇ ನಿರ್ವಹಿಸಲಾಗುತ್ತದೆ. ಇವುಗಳಲ್ಲಿ ಒತ್ತಡಕ್ಕೇರಿಸಿದ ಹಬೆಯನ್ನು ಬಳಸಿಕೊಂಡು ಮತ್ತು ಹೆಚ್ಚಾಗಿ ಕಾಯಿಸಿದ ನೀರಿನಿಂದ ಸೋಂಕುಕಾರಕಗಳ ಪದಾರ್ಥಗಳನ್ನು ತಟಸ್ಥಗೊಳಿಸಬಹುದು. ಹೊಸ ಪೀಳಿಗೆಯ ತ್ಯಾಜ್ಯ ಪರಿವರ್ತಕಗಳು ಯಾವುದೇ ಹಬೆಯ ಪಾತ್ರೆಗಳನ್ನು ಉಪಯೋಗಿಸದೆ ಸೂಕ್ಷ್ಮ ಜೀವಾಣು ಬೆಳೆಸುವ ಮಾಧ್ಯಮ, ರಬ್ಬರ್ ವಸ್ತುಗಳು, ನಿಲುವಂಗಿ, ಬಟ್ಟೆ, ಗ್ಲವ್ಸ್‌ಗಳಲ್ಲಿರುವ ಕ್ರಿಮಿಗಳನ್ನು ನಾಶಮಾಡುವುದರಲ್ಲಿ ಅದೇ ಪ್ರಭಾವ ಬೀರುವ ಸಾಮರ್ಥ್ಯ ಹೊಂದಿವೆ. ಇದು ವಿಶೇಷವಾಗಿ ಅವನ್‍ನ ಅತಿ ಹೆಚ್ಚು ತಾಪಮಾನದ ಬಿಸಿಗಾಳಿಯನ್ನು ತಡೆದುಕೊಳ್ಳಲಾಗದ ವಸ್ತುಗಳಿಗೆ ಹೆಚ್ಚು ಉಪಯುಕ್ತವಾಗಿದೆ. ಎಲ್ಲಾ ಸಿರಿಂಜ್‍ಗಳಿಗೆ, ಬಿಸಿಗಾಳಿ ಅವನ್ ಹೆಚ್ಚು ಉತ್ತಮ ಕ್ರಿಮಿನಾಶಕ ವಿಧಾನವಾಗಿದೆ.
ಆಟೋಕ್ಲೇವ್ ಉಪಕರಣಗಳು ಮತ್ತು ವಸ್ತುಗಳನ್ನು ಕ್ರಿಮಿರಹಿತಗೊಳಿಸಲು ಬಳಸುವ ಸಾಧನ. ಇದು ರಾಸಾಯನಿಕ ಅಥವಾ ಭೌತಕ್ರಿಯಾಪರಿಣಾಮ ಅಥವಾ ಪ್ರಯೋಗವರ್ಧನವಾಗಿ ಉಪಯೋಗಿಸಲು ಉಷ್ಣ ಮತ್ತು ಸಂಮರ್ದಗಳನ್ನು ತಡೆದಿಟ್ಟುಕೊಳ್ಳುವಂಥ ಪಾತ್ರೆ . ಅಡಿಗೆಗೆ ಉಪಯೋಗಿಸುವ ಪ್ರೆಷರ್ ಕುಕ್ಕರನ್ನು ಒಂದು ರೀತಿಯ ಆಟೋಕ್ಲೇವ್ ಎಂದೇ ಹೇಳಬಹುದು. ವಸ್ತುಗಳನ್ನು ಅಧಿಕ ಹಬೆಯಲ್ಲಿ 121 ಉಷ್ಣಾಂಶಕ್ಕೆ ಒಳಪಡಿಸಲಾಗುತ್ತದೆ. ಸಾಮಾನ್ಯವಾಗಿ ಇವುಗಳನ್ನು 15 ರಿಂದ 20 ನಿಮಿಷಗಳ ಕಾಲ ಅವುಗಳ ಗಾತ್ರವನ್ನು ಆಧರಿಸಿ ಇಡಲಾಗುತ್ತದೆ. ಚಾರ್ಲ್ಸ್ ಚೇಂಬರ್‌ಲ್ಯಾಂಡ್ ಎಂಬುವನು ಇದನ್ನು 1879 ರಲ್ಲಿ ಆವಿಷ್ಕಾರ ಮಾಡಿದನು. ಇದಕ್ಕೆ ಪೂರ್ವಗಾಮಿಯಾದ ಹಬೆಯ ಪಾತ್ರೆಯನ್ನು ಡೆನಿಸ್ ಪ್ಯಾಪಿನ್ 1679 ರಲ್ಲಿ ನಿರ್ಮಿಸಿದನು. ಈ ಹೆಸರು ಫ್ರೆಂಚ್ ನ ಆಟ್ ಮತ್ತು ಲ್ಯಾಟೀನ್‍ನ ಕ್ಲೇವಿಸ್ ಎಂಬ ಪದದಿಂದ ಬಂದಿದೆ. ತನ್ನಷ್ಟಕ್ಕೆ ತಾನೇ ಮುಚ್ಚಿಕೊಳ್ಳುವ ಸಾಧನವೆಂಬುದು ಇದರ ಅರ್ಥವಾಗಿದೆ.
ಕೆಳಮುಖವಾದ ಸ್ಥಳಪಲ್ಲಟನ - ಹಬೆಯು ಕೋಶವನ್ನು ಪ್ರವೇಶಿಸಿದಾಗ ಇದು ಮೇಲಿನ ಜಾಗವನ್ನು ಆವರಿಸುತ್ತದೆ. ಇದು ಗಾಳಿಗಿಂತ ಕಡಿಮೆ ಸಾಂದ್ರತೆಯನ್ನು ಹೊಂದಿರುತ್ತದೆ. ಆದಕಾರಣ ದಂಬೆಯ ಮೂಲಕ ಇದು ಗಾಳಿಯನ್ನು ಕೆಳಗಿಳಿಯುವಂತೆ ಮಾಡುತ್ತದೆ. ಹಲವುವೇಳೆ ತಾಪಮಾನ ಸಂವೇದಕ ಸಾಧನವನ್ನು ದಂಬೆಯಲ್ಲಿ ಇಡಲಾಗುತ್ತದೆ. ವಿಸರ್ಜನೆ ನಿಂತಾಗ ಮಾತ್ರ ಗಾಳಿ ನಿರ್ವಾತಗೊಳಿಸುವಿಕೆ ಸಂಪೂರ್ಣವಾಗುತ್ತದೆ. ಹಬೆ ಬಲೆ ಅಥವಾ ಸೋಲನಾಯ್ಡ್ ಕವಾಟವನ್ನು ಉಪಯೋಗಿಸಿ ಅದರ ರಭಸವನ್ನು ನಿಯಂತ್ರಿಸಬಹುದು. ಕೆಲವೊಮ್ಮೆ ಸೋರಿಕೆ ಕವಾಟಗಳನ್ನು ಸೋಲನಾಯ್ಡ್ ಕವಾಟಗಳ ಜೊತೆಯಲ್ಲಿ ಸೇರಿಸಿ ಕೂಡ ಉಪಯೋಗಿಸಬಹುದು. ಹಬೆ ಮತ್ತು ಗಾಳಿ ಬೆರೆತಾಗ ಆ ಮಿಶ್ರಣವನ್ನು ಕೋಶದ ಕೆಳಗಿನ ಸ್ಥಳವನ್ನು ಬಿಟ್ಟು ಬೇರೆ ಜಾಗಕ್ಕೆ ನೂಕುವಂತಹ ಸಾಧ್ಯತೆಗಳೂ ಇವೆ.
ವೈದ್ಯಕೀಯ ಆಟೋಕ್ಲೇವ್‍ಗಳು ಹಬೆಯನ್ನು ಕ್ರಿಮಿಶುದ್ಧೀಕರಣಕ್ಕಾಗಿ ಮತ್ತು ಇತರ ಉದ್ದೇಶಗಳಿಗೆ ಬಳಸುವ ಸಾಧಾನಗಳಾಗಿವೆ. ಇದರ ಅರ್ಥ ಎಲ್ಲಾ ಬ್ಯಾಕ್ಟೀರಿಯ, ವೈರಸ್, ಶಿಲಿಂಧ್ರಗಳು, ಮತ್ತು ಬೀಜಕಗಳನ್ನು ನಿಷ್ಕ್ರಿಯಗೊಳಿಸುವುದು ಎಂದು. ಆದರೂ, ಕ್ರೂಯೆಟ್ಸ್‌ಫೆಲ್ಡ್ಟ್-ಜಾಕೋಬ್ ಕಾಯಿಲೆಗೆ ಸಂಬಂಧಿಸಿರುವ ಪ್ರಿಯಾನ್‍ಗಳಂತಹವು ಆಕ್ಟೋಕ್ಲೇವ್ ನ 3 ನಿಮಿಷಕ್ಕೆ 134 ತಾಪಮಾನದಲ್ಲಿ ಅಥವಾ 15 ನಿಮಿಷಕ್ಕೆ 121 ತಾಪಮಾನದಲ್ಲಿ ನಾಶವಾಗದಿರಬಹುದು. ಅಲ್ಲದೇ ಕೆಲವು ಹೊಸದಾಗಿ ಕಂಡುಹಿಡಿಯಲಾದ ಜೀವಿಗಳು ಉದಾಹರಣೆಗೆ ಸ್ಟ್ರೇನ್ 121ಗಳಂತಹವು 121 ಕ್ಕಿಂತ ಹೆಚ್ಚಿನ ತಾಪಮಾನದಲ್ಲೂ ಕೂಡ ಬದುಕಬಲ್ಲವು.
ಆಟೋಕ್ಲೇವ್‍ಗಳನ್ನು ಅನೇಕ ವೈದ್ಯಕೀಯ ವ್ಯವಸ್ಥೆಗಳಲ್ಲಿ ಮತ್ತು ಕ್ರಿಮಿಶುದ್ಧೀಕರಣ ಮಾಡಬೇಕಿರುವ ಇತರ ಸ್ಥಳಗಳಲ್ಲಿ ಕಾಣಬಹುದು. ಇಂದು ಕ್ರಿಮಿನಾಶಗೊಳಿಸಿ ಮತ್ತೆ ಬಳಸಬಹುದಾದ ಸಾಮಗ್ರಿಗಳಿಗಿಂತ ಒಮ್ಮೆ ಬಳಸಿದ ಸಾಮಗ್ರಿಗಳನ್ನು ಉಪಯೋಗಿಸಲು ಅನೇಕ ವಿಧಾನಗಳಿವೆ. ಇದನ್ನು ಮೊದಲು ಚರ್ಮದಡಿಯಲ್ಲಿ ಹಾಕುವ ಇಂಜೆಕ್ಷನ್ ಸೂಜಿಗೆ ಬಳಸಲಾಯಿತು, ಆದರೆ ಇಂದು ಅನೇಕ ಶಸ್ತ್ರ ಚಿಕಿತ್ಸೆಯ ಉಪಕರಣಗಳು ಸಾಮಾನ್ಯವಾಗಿ ಪುನಃ ಬಳಸುವುದಕ್ಕಿಂತ ಒಮ್ಮೆ ಬಳಸುವ ಸಾಮಗ್ರಿಗಳಾಗಿವೆ.
ಒಳಗಿರುವ ಎಲ್ಲಾ ಗಾಳಿಯು ಹೊರಹೋಗಿದೆ ಎಂದು ಖಚಿತಪಡಿಸಿಕೊಳ್ಳುವುದು ಬಹಳ ಮುಖ್ಯವಾಗಿದೆ. ಬಿಸಿ ನೀರಿಗೆ ಶುಷ್ಕತೆಯನ್ನು ಪಡೆಯುವ ಸಾಮರ್ಥ್ಯ ಕಡಿಮೆಯಿರುತ್ತದೆ. ಶುಷ್ಕತೆಯನ್ನು 134 ಉಷ್ಣಾಂಶದ ಹಬೆಯಲ್ಲಿ 3 ನಿಮಿಷಗಳಲ್ಲಿ ಪಡೆಯಬಹುದು. ಅದೇ ಶುಷ್ಕತೆಯನ್ನು ಬಿಸಿಗಾಳಿಯಲ್ಲಿ 160 ಉಷ್ಣಾಂಶದಲ್ಲಿ ಪಡೆಯಲು ಎರಡು ಗಂಟೆಗಳು ಬೇಕಾಗುತ್ತದೆ. ಗಾಳಿಯನ್ನು ತೆಗೆಯುವ ವಿಧಾನಗಳು ಈ ಕೆಳಕಂಡವುಗಳನ್ನು ಒಳಗೊಂಡಿವೆ:
ಆರ್ದ್ರ ತಾಪವನ್ನು ಬಳಸುವುದರಿಂದ ತಾಪ ಅಸ್ಥಿರ ಉತ್ಪನ್ನಗಳು ಈ ವಿಧಾನದಲ್ಲಿ ಶುಧ್ಧಿಯಾಗುವುದಿಲ್ಲ ಅಥವಾ ಅವು ಕರಗಿ ಹೋಗುತ್ತವೆ. ಕೆಲವು ಪೇಪರ್ ಅಥವಾ ಇತರ ಉತ್ಪನ್ನಗಳು ಹಬೆಯಿಂದ ಹಾಳಾದರೆ ಅವುಗಳನ್ನು ಬೇರೊಂದು ರೀತಿಯಲ್ಲಿ ಕ್ರಿಮಿಶುದ್ಧಗೊಳಿಸಬಹುದು. ಎಲ್ಲಾ ಆಟೋಕ್ಲೇವ್‍ಗಳಲ್ಲಿ ಶುದ್ಧಮಾಡಬೇಕಾದ ವಸ್ತುಗಳು ಮತ್ತು ಹಬೆಯನ್ನು ಸರಿ ಸಮನಾಗಿ ಒಳಬಿಡಲು ವಸ್ತುಗಳನ್ನು ಯಾವಾಗಲೂ ಬೇರ್ಪಡಿಸಲಾಗುತ್ತದೆ.
ಸೂಪರ್ ಅಟ್ಮೊಸ್ಫರಿಕ್ - ಈ ರೀತಿಯ ಆವರ್ತವನ್ನು ನಿರ್ವಾತ ಪಂಪ್‍ಗಳಲ್ಲಿ ಬಳಸಲಾಗುತ್ತದೆ. ಇದು ನಿರ್ವಾತದ ಜೊತೆಯಲ್ಲಿ ಪ್ರಾರಂಭವಾಗಿ ಆವಿ ಸ್ಪಂದನಗಳನ್ನು ಅನುಸರಿಸುತ್ತದೆ. ಅನಂತರ ನಿರ್ವಾತ ಆವಿ ಸ್ಪಂದನದಿಂದ ಅನುಸರಿಸಲ್ಪಡುತ್ತದೆ. ಸ್ಪಂದನದ ಸಂಖ್ಯೆಗಳು ಆರಿಸಲ್ಪಟ್ಟ ಆಟೋಕ್ಲೇವ್ ಮತ್ತು ಆವರ್ತದ ಮೇಲೆ ಅವಲಂಬಿಸಿರುತ್ತವೆ.
ಈ ಬಲಬಂಧಿತ ಪಾತ್ರೆಯನ್ನು ರಾಸಾಯನಿಕ ಮತ್ತು ಇತರ ಕೈಗಾರಿಕೋದ್ಯಮಗಳಲ್ಲಿ ವಿಶೇಷವಾಗಿ ಬಳಸುತ್ತಾರೆ. ಕ್ರಿಮಿತಜ್ಞರು ಕ್ರಿಮಿಕೀಟಗಳ ಅನುತ್ಪಾದನ ವಾತಾವರಣ ರಚನೆಯಲ್ಲಿ, ಅವುಗಳ ಹರಡುವಿಕೆಯನ್ನು ತಡೆಗಟ್ಟುವಲ್ಲಿ ಮತ್ತು ಕೊಳಚೆ ವಾತಾವರಣ ನಿವೃತ್ತಿಯಲ್ಲಿ ವಿಶೇಷವಾಗಿ ಈ ಶುದ್ಧೀಕರಣ ವಿಧಾನವನ್ನು ಬಳಸುತ್ತಾರೆ.
ಆಟೋಕ್ಲೇವ್‍ಗಳನ್ನು ಸೂಕ್ಷ್ಮ ಜೀವ ವಿಜ್ಞಾನ, ವೈದ್ಯಶಾಸ್ತ್ರ, ಹಚ್ಚೆ ಹಾಕುವುದು, ದೇಹ ಚುಚ್ಚುವಿಕೆ, ಪಶು ವಿಜ್ಞಾನ, ಶೀಲಿಂಧ್ರ ಶಾಸ್ತ್ರ, ದಂತಚಿಕಿತ್ಸಾ ಶಾಸ್ತ್ರ, ಪಾದಚಿಕಿತ್ಸೆ ಮತ್ತು ಕೃತಕ ಅವಯವ ತಯಾರಿಕೆಯಲ್ಲಿ ಹೆಚ್ಚಾಗಿ ಬಳಸಲಾಗುತ್ತದೆ.
ಹಬೆಯ ಸ್ಪಂದನ - ಹಬೆಯ ಸ್ಪಂದನಗಳನ್ನು ಬಳಸಿಕೊಂಡು ಗಾಳಿಯನ್ನು ದುರ್ಬಲಗೊಳಿಸುವುದು. ಪರ್ಯಾಯವಾಗಿ ಕೋಶವನ್ನು ಒತ್ತಡಕೊಳಪಡಿಸಲಾಗುವುದು, ನಂತರ ವಾಯುಮಂಡಲದ ಒತ್ತಡದ ಹತ್ತಿರಕ್ಕೆ ಕಡಿಮೆಗೊಳಿಸಲಾಗುವುದು.
ಸಬ್ ಅಟ್ಮೋಸ್ಫರಿಕ್ -ಇದು ಸೂಪರ್ ಅಟ್ಮೊಸ್ಫರಿಕ್ ಆವರ್ತಗಳಂತೆಯೇ ಇರುವುದು. ಆದರೆ ಕೋಶದ ಒತ್ತಡ ಕ್ರಿಮಿಶುದ್ಧೀಕರಣಕ್ಕೆ ಬೇಕಾಗುವಷ್ಟು ತಾಪಮಾನ ಪಡೆಯುವವರೆಗೂ ವಾಯುಮಂಡಲದ ಒತ್ತಡಕಿಂತ ಅಧಿಕವಾಗುವುದಿಲ್ಲ.
ಇದರಲ್ಲಿ ಹಾಕುವ ವಸ್ತುಗಳು ಗಾಜಿನ ಸಾಮಾನು, ವೈದ್ಯಕೀಯ ತ್ಯಾಜ್ಯ, ಪಾತ್ರೆಗಳು, ಪ್ರಾಣಿಗಳ ಬೋನಿನ ಮೆತ್ತೆ ಮತ್ತು ಲೈಸೋಜೆನಿ ಮಾಂಸದುಂಡೆಯನ್ನು ಒಳಗೊಂಡಿರುತ್ತದೆ.
ನಿರ್ವಾತ ಪಂಪ್‍ಗಳು -ನಿರ್ವಾತ ಪಂಪ್ ಅನ್ನು ಕೋಶದಲ್ಲಿರುವಂತಹ ಆವಿಯ ಮಿಶ್ರಣ/ ಗಾಳಿಯನ್ನು ಎಳೆದುಕೊಳ್ಳಲು ಬಳಸಲಾಗುತ್ತದೆ.
ಮೇ 9, 2008ರಂದು, ಸಿಯಾಟಲ್‌‌, ಡೆನ್ವರ್‌‌ ಮತ್ತು ಡಲ್ಲಾಸ್‌‌ಗಳಲ್ಲಿ, ಜೇನುತುಪ್ಪ ಸೇರಿಸಿದ್ದ ಸರ್ವ-ನೈಸರ್ಗಿಕ ಬಹು-ಧಾನ್ಯಗಳ ಕ್ರಸ್ಟ್‌ ಪಿಜ್ಜಾ, ಸಾವಯವ ಟೊಮೆಟೋಗಳ ಕೆಂಪು ಸಾಸ್‌/ಚಟ್ನಿ/ಗೊಜ್ಜು ಮತ್ತು ಸರ್ವ-ನೈಸರ್ಗಿಕ ಚೀಸ್‌/ಗಿಣ್ಣನ್ನು (ಅಥವಾ ಸರ್ವ-ನೈಸರ್ಗಿಕ ಕೋಳಿ ಸಾಸೇಜ್‌ ಮತ್ತು ಸುಟ್ಟ ಕೆಂಪು ಮೆಣಸುಗಳೊಂದಿಗೆ) ಮೇಲೋಗರವನ್ನಾಗಿ ಹಾಕಿರುವ "ದ ನ್ಯಾಚುರಲ್‌" ಎಂಬ ಉತ್ಪನ್ನವನ್ನು ರಚಿಸಿ ಪಿಜ್ಜಾ ಹಟ್‌‌ ಮಾರಾಟ ಮಾಡಿತು. ಒಂದು ಮಧ್ಯಮ ನ್ಯಾಚುರಲ್‌ ಪಿಜ್ಜಾವನ್ನು ಒಂದು ಮೇಲೋಗರದೊಂದಿಗೆ $9.99ಕ್ಕೆ ಮಾರಾಟ ಮಾಡಲಾಗುತ್ತದೆ. ಡಲ್ಲಾಸ್‌‌ ಮಾರುಕಟ್ಟೆಯಲ್ಲಿ ಇದನ್ನು ಅಕ್ಟೋಬರ್‌‌ 27, 2009ರಂದು ಸ್ಥಗಿತಗೊಳಿಸಲಾಯಿತು. ಅಂದಿನಿಂದ ಅದನ್ನು ಜಾಹಿರಾತು ಅಭಿಯಾನದ ಮೂಲಕ ರಾಷ್ಟ್ರವ್ಯಾಪಿಯಾಗಿ ಉಪಕ್ರಮಿಸಲಾಯಿತು. ಪನೋರ್ಮಸ್‌ ಪಿಜ್ಜಾ ಎಂಬ ತಾವು ರಚಿಸಿದ್ದರಲ್ಲಿಯೇ ಅತ್ಯಂತ ದೊಡ್ಡದಾದ ಪಿಜ್ಜಾವನ್ನು 2008ರಲ್ಲಿಯೇ, ಪಿಜ್ಜಾ ಹಟ್‌‌ ನಿರ್ಮಿಸಿತ್ತು. ಬಿಗ್‌ ಈಟ್‌ ಟೈನಿ ಪ್ರೈಸ್‌ ಖಾದ್ಯಪಟ್ಟಿಯನ್ನು ಪಿಜ್ಜಾ ಹಟ್‌‌ ಜೂನ್‌ 21, 2009ರಂದು ಪ್ರಸ್ತುತಪಡಿಸಿತು. ಇದು ನವೀನ ಪಿಜ್ಜಾ ರಾಲ್ಸ್‌, 'ಝೋನ್‌‌ ಪಿಜ್ಜಾ, ನವೀನ ಪರ್ಸನಲ್‌ ಪನೋರ್ಮಸ್‌ ಪಿಜ್ಜಾ ಮತ್ತು ಪಿಜ್ಜಾ ಮಿಯಾ ಪಿಜ್ಜಾಗಳನ್ನೊಳಗೊಂಡಿತ್ತು, ಪ್ರತಿಯೊಂದಕ್ಕೆ $5.00 ಅಥವಾ $5.99ರ ಆರಂಭಿಕ ಬೆಲೆಯನ್ನು ನಿಗದಿಪಡಿಸಿತ್ತು.
ಅನೇಕ ಬೇರೆ ಬೇರೆ ರೆಸ್ಟೋರೆಂಟ್‌ ಸ್ವರೂಪಗಳಾದ, ಮೂಲವಿಧವಾಗಿದ್ದ ಕುಟುಂಬ-ಶೈಲಿಯ ಉಪಹಾರ ಗೃಹಗಳು; ಮಾರಾಟ ಕೊಠಡಿಯಲ್ಲಿ ಬಟವಾಡೆ/ವಿತರಣೆ ಮತ್ತು ಕೊಂಡೊಯ್ಯುವಿಕೆಯ ನೆಲೆ/ತಾಣಗಳು; ಮತ್ತು ಕೊಂಡೊಯ್ಯುವಿಕೆ, ಬಟವಾಡೆ/ವಿತರಣೆ ಮತ್ತು ಉಪಹಾರ ಕೊಠಡಿ/ಗೃಹ ಸೌಲಭ್ಯಗಳನ್ನು ನೀಡುವ ಮಿಶ್ರ ಮಾದರಿಯ ನೆಲೆ/ತಾಣಗಳಾಗಿ ಪಿಜ್ಜಾ ಹಟ್‌‌ ಸಂಸ್ಥೆಯು ವಿಭಜಿತವಾಗಿದೆ. "ನೀವು-ತಿನ್ನಬಲ್ಲ-ಎಲ್ಲಾ-ವಿಧದ" ಪಿಜ್ಜಾ, ಹಸಿಪಚ್ಚಡಿ/ಸಾಲಡ್‌‌, ಉರುಳೆ ಬ್ರೆಡ್‌ಗಳು ಮತ್ತು ಒಂದು ವಿಶೇಷವಾದ ಪೇಸ್ತಾ/ಶಾವಿಗೆಯಂತಹಾ ತಿನಿಸುಗಳೊಂದಿಗೆ ಬಫೆಮಾದರಿ ಮಧ್ಯಾಹ್ನ ಭೋಜನ ದ ಸೇವೆಯನ್ನು ಅನೇಕ ಪೂರ್ಣ ಸ್ವರೂಪದ ಪಿಜ್ಜಾ ಹಟ್‌‌ ನೆಲೆ/ತಾಣಗಳು ನೀಡುತ್ತವೆ. ಇಷ್ಟೇ ಅಲ್ಲದೇ, ಅಂಗಡಿಯಲ್ಲಿಟ್ಟು ಮಾರುವುದಕ್ಕಿಂತ ಭಿನ್ನವಾದ ಬೇರೆ ಬೇರೆ ಇತರೆ ಉದ್ಯಮ/ಉದ್ದಿಮೆ/ವ್ಯವಹಾರ ಕಲ್ಪನೆಗಳನ್ನು ಕೂಡಾ ಪಿಜ್ಜಾ ಹಟ್‌‌ ಹೊಂದಿದೆ; ಪಿಜ್ಜಾ ಹಟ್‌‌ "ಬಿಸ್ಟ್ರೋ" ನೆಲೆ/ತಾಣಗಳು ಸ್ವಲ್ಪ ಹೆಚ್ಚಾಗಿಯೇ ಉನ್ನತ ವರ್ಗದ ಸೌಲಭ್ಯಗಳಿರುವ ವಿಸ್ತೃತವಾದ ಖಾದ್ಯಪಟ್ಟಿಗಳಿರುವ "ರೆಡ್‌ ರೂಫ್‌‌/ಕೆಂಪು ಛಾವಣಿ" ಭೋಜನಾಲಯಗಳಾಗಿವೆ.
ಸಾಂಪ್ರದಾಯಿಕವಾಗಿ, ಆಹಾರ/ಭಕ್ಷ್ಯ/ತಿನಿಸು ಸೌಲಭ್ಯಗಳಿಗೆ ಎಷ್ಟು ಹೆಸರುವಾಸಿಯಾಗಿದೆಯೋ ಅಷ್ಟೇ ತನ್ನ ಪರಿಸರಕ್ಕಾಗಿಯೂ ಪಿಜ್ಜಾ ಹಟ್‌‌ ಹೆಸರು ಮಾಡಿದೆ. ಯುನೈಟೆಡ್‌‌ ಸ್ಟೇಟ್ಸ್‌‌ನುದ್ದಕ್ಕೂ ಅಭಿಜಾತ "ರೆಡ್‌ ರೂಫ್‌‌" ನೆಲೆ/ತಾಣಗಳನ್ನು ಕಾಣಬಹುದಾಗಿದ್ದು ತಕ್ಕ ಮಟ್ಟಿಗೆ ಮತ್ತು ಆಸ್ಟ್ರೇಲಿಯಾಗಳಲ್ಲಿ ಕೂಡಾ ಇವೆ. ಇದರ ಜೊತೆಗೆ ಅಂತಹಾ ಅನೇಕ ನೆಲೆ/ತಾಣಗಳು ಬಟವಾಡೆ/ವಿತರಣೆ/ಕೊಂಡೊಯ್ಯುವಿಕೆ ಸೇವೆಯನ್ನೂ ಕೂಡಾ ನೀಡುತ್ತವೆ. ಈ ಮಾದರಿಯ ಕಟ್ಟಡ ಶೈಲಿಯು 1960ರ ದಶಕ ಮತ್ತು 1970ರ ದಶಕಗಳಲ್ಲಿ ಸರ್ವೇಸಾಮಾನ್ಯವಾಗಿತ್ತು. "ರೆಡ್‌ ರೂಫ್‌‌ " ಎಂಬ ಹೆಸರು ಈಗಿನ ಮಟ್ಟಿಗೆ ಕಾಲಾಭಾಸವಾಗಿದೆ, ಏಕೆಂದರೆ ಇಂತಹಾ ಅನೇಕ ನೆಲೆ/ತಾಣಗಳು ಈಗ ಕಂದು ಬಣ್ಣದ ಛಾವಣಿಗಳನ್ನು ಹೊಂದಿವೆಯಲ್ಲದೇ ; ಇಂತಹಾ ಹಲವಾರು ನೆಲೆ/ತಾಣಗಳನ್ನು ಮುಚ್ಚಲಾಗಿದೆ ಅಥವಾ ಸ್ಥಳಾಂತರ/ಮರುನಿರ್ಮಾಣಗಳನ್ನು ಮಾಡಲಾಗಿದೆ. ಬಟವಾಡೆ/ವಿತರಣೆ/ಕೊಂಡೊಯ್ಯುವಿಕೆ ಸೇವೆ ಮತ್ತು ತ್ವರಿತ ತಿನಿಸು "ಎಕ್ಸ್‌‌ಪ್ರೆಸ್‌‌‌" ಮಾದರಿಗಳೂ ಸೇರಿದಂತೆ ಕಂಪೆನಿಯು ಇತರ ಯಶಸ್ವಿ ಸ್ವರೂಪಗಳನ್ನೂ 1980ರ ದಶಕದಲ್ಲಿ ಕಂಡುಕೊಂಡಿತು.
ಪಿಜ್ಜಾ ಮಿಯಾ ಎಂಬ ಹೆಸರಿನ ಲಘುವಾದ ಮೇಲೋಗರವನ್ನು ಹೊಂದಿರುವ ಪಿಜ್ಜಾ ಹಟ್‌‌ ಪಿಜ್ಜಾದ ನವೀನ ಆವೃತ್ತಿಯನ್ನು 2007ರಲ್ಲಿ ಪರಿಚಯಿಸಲಾಗಿತ್ತು. ಈ ಉತ್ಪನ್ನವನ್ನು ದರಸಂವೇದಿ ಗ್ರಾಹಕರನ್ನು ಗಮನದಲ್ಲಿಟ್ಟುಕೊಂಡು ರೂಪಿಸಲಾಗಿತ್ತು. ಡಾಮಿನೋಸ್‌ 555 ವ್ಯವಹಾರದಂತೆ ಬೆಲೆಯನ್ನಿಡಲಾಗಿತ್ತು, ಇದರಲ್ಲಿ ಮೂರು ಅಥವಾ ಹೆಚ್ಚಿನ ಸಂಖ್ಯೆಯಲ್ಲಿ ಸಗಟಾಗಿ ಖರೀದಿಸಿದರೆ ಪ್ರತಿ ಪಿಜ್ಜಾವನ್ನು ಐದು ಡಾಲರ್‌ಗಳಿಗೆ ನೀಡಲಾಗುತ್ತಿತ್ತು. ಇದಕ್ಕೆ ಹೋಲಿಸಿದರೆ, ಪಿಜ್ಜಾ ಹಟ್‌‌ನ ಮಧ್ಯಮ ಗಾತ್ರದ ಹ್ಯಾಂಡ್‌-ಟಾಸ್‌ಡ್‌‌ ಪೆಪ್ಪೆರೋನಿ ಪಿಜ್ಜಾದ ಅಂತರರಾಷ್ಟ್ರೀಯ ದರ $10.24ರಷ್ಟಿದೆ . ಕೇವಲ ಒಂದೇ ಗಾತ್ರದಲ್ಲಿ ಪಿಜ್ಜಾ ಮಿಯಾ ಲಭ್ಯವಿದ್ದು ಹೆಚ್ಚುವರಿ ಮೇಲೋಗರಗಳಿಗೆ $1.25ರಿಂದ $1.49ರಷ್ಟರ ದರ ವಿಧಿಸಲಾಗುತ್ತದೆ. ಪಿಜ್ಜಾ ಹಟ್‌‌ ಪೆಪ್ಪೆರೋನಿ ಪಿಜ್ಜಾ ಮಿಯಾದ ಒಂದು ಪದರವು 83 ಗ್ರಾಂಗಳಷ್ಟು ತೂಕವಿದ್ದರೆ, ಪಿಜ್ಜಾ ಹಟ್‌‌ ಪೆಪ್ಪೆರೋನಿ ಹ್ಯಾಂಡ್‌-ಟಾಸ್‌ಡ್‌‌ ಪಿಜ್ಜಾವು 96ಗ್ರಾಂಗಳಷ್ಟು ತೂಕವಿರುತ್ತದೆ.
ಯೂರೋ 96 ಪಂದ್ಯಾವಳಿಯ ಸೆಮಿಫೈನಲ್ಸ್‌ ಪಂದ್ಯಾವಳಿಯ ಪೆನಾಲ್ಟಿಗಳಲ್ಲಿ ಜರ್ಮನಿ ಎದುರು ಇಂಗ್ಲೆಂಡ್‌‌'ನ ಸೋಲಿನ ನಂತರ ಗರೆತ್‌ ಸೌತ್‌ಗೇಟ್‌‌, ಸ್ಟುವರ್ಟ್‌ ಪಿಯರ್ಸ್‌ ಮತ್ತು ಕ್ರಿಸ್‌‌ ವಾಡಲ್‌‌ ಜಾಹಿರಾತೊಂದರಲ್ಲಿ ಕಾಣಿಸಿಕೊಂಡಿದ್ದರು. ಜರ್ಮನ್ನರ ಎದುರಿನ ಸೋಲಿಗೆ ನಿರ್ಣಾಯಕ ಪೆನಾಲ್ಟಿಯನ್ನು ತಾವೇ ಬಿಟ್ಟುಕೊಟ್ಟ ಮುಖಭಂಗದಿಂದಾಗಿ ಸೌತ್‌ಗೇಟ್‌‌ ತಮ್ಮ ತಲೆಯ ಮೇಲೆ ಕಾಗದದ ಟೊಪ್ಪಿಗೆಯನ್ನು ಜಾಹಿರಾತಿನಲ್ಲಿ ಧರಿಸಿರುತ್ತಾರೆ. ಇಟಾಲಿಯಾ 90 ಪಂದ್ಯಾವಳಿಯಲ್ಲಿ ಪೆನಾಲ್ಟಿ ಒದೆತಗಳನ್ನು ಸ್ವತಃ ಬಿಟ್ಟಿದ್ದ ವ್ಯಾಡಲ್‌ ಮತ್ತು ಪಿಯರ್ಸ್‌ರವರುಗಳು ಆತನನ್ನು ಪ್ರತಿ ಅವಕಾಶದಲ್ಲಿ 'ಬಿಟ್ಟುಕೊಟ್ಟೆ' ಎಂಬ ಪದವನ್ನು ಬಳಸಿ ಆತನನ್ನು ಅಪಹಾಸ್ಯ ಮಾಡುತ್ತಿರುತ್ತಾರೆ. ತನ್ನ ಪಿಜ್ಜಾವನ್ನು ತಿಂದು ಮುಗಿಸಿದ ನಂತರ ಸೌತ್‌ಗೇಟ್‌‌ ಕಾಗದದ ಟೊಪ್ಪಿಯನ್ನು ತೆಗೆದುಹಾಕಿ ಬಾಗಿಲೆಡೆಗೆ ಹೋಗಿ ಗೋಡೆಗೆ ತಮ್ಮ ತಲೆಯನ್ನು ಚಚ್ಚಿಕೊಳ್ಳುತ್ತಾರೆ. ಇದಕ್ಕೆ "ಈ ಬಾರಿ ಅವರು ಗೋಲಿಗೆ ಸರಿಯಾಗಿ ಹೊಡೆದಿದ್ದಾರೆ" ಎಂದು ಪಿಯರ್ಸ್‌ ಪ್ರತಿಕ್ರಿಯೆ ನೀಡುತ್ತಾರೆ.
ಮತ್ತೊಂದು ಜಾಹಿರಾತಿನಲ್ಲಿ ಬ್ರಿಟಿಷ್‌ ಫಾರ್ಮುಲಾ ಒನ್‌‌ ಚಾಲಕ ಡೇಮನ್‌ ಹಿಲ್‌‌ರು ಪಿಜ್ಜಾ ಹಟ್‌‌ ರೆಸ್ಟೋರೆಂಟ್‌ವೊಂದಕ್ಕೆ ಭೇಟಿ ನೀಡಿ ಪಿಜ್ಜಾವೊಂದನ್ನು ತರಿಸುತ್ತಾರೆ, ಪ್ರಸಿದ್ಧ 1 ವೀಕ್ಷಕ ವಿವರಣೆಕಾರ ಮುರ್ರೆ ವಾಕರ್‌‌ ಅವರೊಂದಿಗೆ ಆಗಮಿಸುತ್ತಾ ಫಾರ್ಮುಲಾ ಒನ್‌ ಸ್ಪರ್ಧೆಯ ವೀಕ್ಷಕ ವಿವರಣೆಯಂತೆ ಮಾತನಾಡತೊಡಗುತ್ತಾರೆ. ಹಿಲ್‌ ತಮ್ಮ ಊಟವನ್ನು ಮುಗಿಸುವ ವೇಳೆಗೆ, ಮೈಕೆಲ್‌ ಷೂಮೇಕರ್‌ರವರೇ ಗೆದ್ದಿದ್ದ ಹಿಲ್‌ರು ಪಡೆದ ರನ್ನರ್‌ ಅಪ್‌ ಆಗಿದ್ದ 1994 & 1995ರ ಫಾರ್ಮುಲಾ ಒನ್‌‌ ವಿಶ್ವ ಚಾಂಪಿಯನ್‌ಷಿಪ್‌ ಕ್ರೀಡಾಋತುಗಳ ಬಗ್ಗೆ ಮತ್ತೊಮ್ಮೆ ಎಂಬುದನ್ನು ಒತ್ತಿಹೇಳುತ್ತಾ "ಹಾಗೂ ಹಿಲ್‌ ಮತ್ತೊಮ್ಮೆ ಎರಡನೆಯ ಸ್ಥಾನ ಗಳಿಸಿದ್ದಾರೆ !" ಎಂದು ಉದ್ಘೋಷಿಸುತ್ತಾರೆ, ಅದಕ್ಕೆ ಕ್ರೋಧಗೊಂಡ ಹಿಲ್‌, ವಾಕರ್‌‌‌ರನ್ನು ಅವರ ಕತ್ತಿನ ಪಟ್ಟಿಯನ್ನು ಹಿಡಿದೆಳೆದಾಡುತ್ತಾರೆ, ವಾಡಿಕೆಯ ದನಿಯಲ್ಲಿ ಘೋಷಣೆಯನ್ನು ಮುಂದುವರೆಸಿದ ವಾಕರ್‌, "ಅವರು ಪಂದ್ಯವನ್ನು ಸೋತರು! ಅವರು ನಿಯಂತ್ರಣ ಕಳೆದುಕೊಂಡಿದ್ದಾರೆ!" ಎನ್ನುತ್ತಾರೆ.
2004ರಲ್ಲಿ "ಪಿಜ್ಜಾ ಹಟ್‌‌ ಇಟಾಲಿಯನ್‌‌ ಬಿಸ್ಟ್ರೋ" ಎಂದು ಕರೆಯಲ್ಪಟ್ಟ ನವೀನ ಉನ್ನತವರ್ಗದವರ ಮೇಲೆ ಕೇಂದ್ರೀಕರಿಸಿದ ಕಲ್ಪನೆಯನ್ನು ಅನಾವರಣಗೊಳಿಸಲಾಯಿತು. ಪೆನ್ನೆ ಪೇಸ್ತಾ/ಶಾವಿಗೆಯಂತಹಾ ತಿನಿಸು, ಕೋಳಿಯ ಪೊಮೊಡೊರೋ, ಸುಟ್ಟಿರುವ ಸ್ಯಾಂಡ್‌ವಿಚ್‌ಗಳು ಮತ್ತು ಇತರೆ ಆಹಾರ/ಭಕ್ಷ್ಯ/ತಿನಿಸುಗಳಂತಹಾ ಇಟಾಲಿಯನ್‌‌ ಸ್ವರೂಪದ ತಿನಿಸುಗಳನ್ನು ನೀಡಲಾಗುತ್ತದೆ ಎಂಬುದನ್ನು ಹೊರತುಪಡಿಸಿದರೆ ಸಾಂಪ್ರದಾಯಿಕ ಪಿಜ್ಜಾ ಹಟ್‌‌ಗೆ ರಾಷ್ಟ್ರಾದ್ಯಂತ ಐವತ್ತು ನೆಲೆ/ತಾಣಗಳಲ್ಲಿ ಅನಾವರಣಗೊಳಿಸಲಾದ ನವೀನ ಬಿಸ್ಟ್ರೋ, ಸದೃಶವಾಗಿರುತ್ತದೆ. ಕಪ್ಪು, ಬಿಳಿ ಮತ್ತು ಕೆಂಪು ವರ್ಣಗಳ ಬದಲಿಗೆ ಬಿಸ್ಟ್ರೋ ನೆಲೆ/ತಾಣಗಳು ಕೆಂಪು ಮತ್ತು ಕಂದು ವರ್ಣವೈವಿಧ್ಯವನ್ನು ಹೊಂದಿರುತ್ತವೆ. ಈಗಲೂ ಸರಣಿಯ ಸಾಂಪ್ರದಾಯಿಕ ಪಿಜ್ಜಾಗಳು ಮತ್ತು ಮೇಲೋಗರಗಳನ್ನು ಕೂಡಾ ಪಿಜ್ಜಾ ಹಟ್‌‌ ಬಿಸ್ಟ್ರೋಗಳು ಮಾರಾಟ ಮಾಡುತ್ತಿವೆ. ಪಿಜ್ಜಾ ಹಟ್‌‌ ತನ್ನ "ರೆಡ್‌ ರೂಫ್‌‌ " ನೆಲೆ/ತಾಣವನ್ನು ಕೆಲ ಸಂದರ್ಭಗಳಲ್ಲಿ, ನವೀನ ಕಲ್ಪನೆಗೆ ಅನುಗುಣವಾಗಿ ಬದಲಿಸಿದೆ ಕೂಡಾ.